Aljeria (arabeg لجزائر al-Jazā'ir, "An Inizi" ; tamazigteg hag arabeg aljerian : Dzayer, Djazaïr pe Ldzayer) zo ur Stad norzhafrikat, ul lodenn eus ar Maghreb eo. Republik Aljerian Demokratel ha Poblel, berraet en « R.A.D.P. » eo anv klok ar Stad (arabeg : لجمهورية الجزائرية الديمقراطية الشعبية, tamazigteg : ⵟⴰⴳⴷⵓⴷⴰ ⵜⴰⵎⴻⴳⴷⴰⵢⵜ ⵜⴰⵖⴻⵔⴼⴰⵏⵜ ⵜⴰⴷⵣⴰⵢⵔⵉⵜ Tagduda Tadzayrit Tadimoqṛatit Taɣerfant). Aljer eo ar gêr-benn, a zo lec'hiet en norzh, war vord ar Mor Kreizdouarel. Brasañ bro Afrika eo, ul lodenn eus ar bed arabek hag eus an diaz kreizdouarel.\nRepublik Aljerian Demokratel ha Poblel\n(tam) ⵜⴰⴳⴷⵓⴷⴰ ⵜⴰⵎⴳⴷⴰⵢⵜ ⵜⴰⵖⵔⴼⴰⵏⵜ ⵜⴰⴷⵣⴰⵢⵔⵉⵢⵜ\nGer-stur broadel : (ar) بالشّعب وللشّعب , (tam) seg ugdud i ugdud, (fr) Par le peuple et pour le peuple\nYezhoù ofisiel arabeg ha tamazigh\nPrezidant Abdelmadjid Tebboune\nKentañ ministr Aymen Benabderrahmane\n42 972 878 (2020)\nDizalc'hiezh (diouzh Frañs)\n5 a viz Gouere 1962\nMoneiz Dinar aljerian\nKan broadel Kan broadel Aljeria (Kassaman)\nDevezh ar vro 5 a viz Gouere\nKod war ar Genrouedad .dz\nKod pellgomz +213\nDa 2 381 741 km² e sav gorread Aljeria, a zo gronnet gant 6 385 km a harzoù gant Tunizia er biz, Libia er reter, Niger ha Mali er su, douar nann emren eus ar Sahara ar C'hornôg hag evit echuiñ Maroko er c'hornôg.\nGoude 132 vloaz evel trevadenn c’hall he doa gounezet Aljeria he dieubidigezh d'ar 5 a viz Gouere 1962, goude ur brezel hir ha koustus, ha goude ur referendom emdermeniñ d'ar 1añ a viz Gouere 1962.\nEzel eo Aljeria eus ar Broadoù Unanet, eus Unaniezh Afrika, eus Emsav ar Re E-maez hag eus Kevre ar Stadoù Arab abaoe an dieubidigezh e 1962. Disklêriañ a ra bonreizh Aljeria ez eo « an islam, an Arabed hag an Amazighed » evel krevrennoù kreñv eus identelezh pobl Aljeria.\n2.3 Ar c'hêrioù pennañ\n6.1 A-raok an trevadenniñ\n6.2 E-pad an trevadenniñ\n6.3 Tud pennañ brezel Aljeria\n6.4 Dileuridi Aljeria evit emglevioù Evian\n6.7 C’hoariva, sinema\nEus anv ar gêr-benn e teu anv ar Stad. An anv « Aljer » a zeu eus ar c'hatalaneg Aljeria, hag a zeu eus Al-Djaza'ir (distagadur lec'hiel eus an arabeg klasel al-Jazā'ir).\n« Algérie » eo ar stumm gallek, implijet evit ar wech kentañ e 1686 gant Fontenelle en Entretiens sur la pluralité des mondes ; adkemeret eo bet d'ar 14 a viz Here 1839 gant Antoine Virgile Schneider evit komz eus an dachenn-mañ hag a zo ul lodenn eus an Aodoù Berberek (Barbaresques e galleg ar mare).\nStag eo deveradur an anv arabek Al-Djaza'ir (الجزائر) ouzh anv an inizi hag a oa dirak porzh Aljer. Staget int bet bremañ ouzh ur chaoser. Un deveradur all a lak aorin anv aljeria en arabeg Al-Djaza'ir (الجزائر) da zont eus Ziri ibn Menad, Djezaïr hag eus Dziri, a zo Tziri e berbereg haga dalvez kement ha "loar sklaer".\nAljeria eo bro vrasañ kevandir Afrika, eus ar bed arabek, hag eus ar Mor Kreizdouarel ; e su Aljeria emañ ar Sahara. En norzh emañ Menezioù Atlas : an Atlas Tellian hag an Atlas Saharian. Bez’ ez eus un aradennad-venezioù (Aoures, Batna, Khenchela, Oum-El-Bouaghi, Aïn M'lila, Souk-Ahras, Guelma, Biskra).\nUn oberiantiz seismek bras-tre a zo lec'hiet e takadoù tost da aod Aljeria a-hed ar Mor Kreizdouarel. Ar voustradenn dektonek etre plakennoù Afrika hag Eurazia a grou kalz frailhoù hag a seismoù bras pe vihan. Rannet eo Aljeria etre div blakenn dektonek abalamour d’ar frailh Su-Atlasek. En norzh emañ ivez tektoniezh an Alpoù hag er su pladenn ar Sahara hag a zo stabil a-walc'h.\nA-douez ar c'hrenoù-douar bras ha feulz emañ hini Al Asnam (Chlef bremañ) e miz Gwengolo 1980, hini Constantine e miz Here 1985 ha hini Tipasa e miz Here 1989. An hini diwezhañ a lazhas tud eo hini M'sila e miz Mae 2010.\nEr Sahara e sav ar gwrezvek keitat da 40°C war an deiz ha da 5°C diouzh an noz.\nEn norzh hag er c'hêriou tost d'an aod e vez gwrezverkoù ar goañv etre 8°C ha 15°C. Pignat a ra betek 25°C e miz Mae evit tizhout ar geidenn a 28°C ha 30°C e miz Gouere hag e miz Eost (28°C e Skikda ha 29,5°C en Aljer).\nE menezioù Kabilia e vez tost ar gwrezverk da 3°C pe zoken -7°C e-kerzh ar goañv. Erc’h a vez alies d'ar mare-se.\nE-kreiz hag e kornôg ar vro, e takad uhelblaenennoù rannvro Djelfa, e vez ar gwrezverkoù etre 30°C ha 38°C. Er reter, en Aorez, e vez yen-tre ar goañv, pa ziskenn ar gwrezverk betek -18°C. Tomm-tre e vez e-kerzh an hañv, betek 50°C en disheol.\nEr gwalarn, evel en Oran, Tlemcen, Mostaganem, etc, ez eus un hin kreizhdouarel boutin, sec’h en hañv ha goañvoù dous gant an oabl louet pe digoumoul.\nAr c'hêrioù pennañAozañ\nAljer eo ar gêr vrasañ, muioc'h eget 6 milion a dud o vevañ enni. Kêrioù bras all ar vro eo Oran, Constantine, Annaba, Tizi-Ouzou (kêr-benn Kabilia), Tamanghasset (Kerbenn Hoggar), Ghardaïa (kerbenn ar Mzab), Batna (ker-benn an Aores), Bejaïa, Setif, Biskra, Ouargla.\n6 343 km en holl :\n1 559 km gant Maroko\n1 376 km gant Mali\n982 gm gant Libia\n965 km gant Tunizia\n956 km gant Niger\n463 km gant Maouritania\n42 km gant Sahara ar C'hornôg\nAloubet e voe Aljeria gant Bro-C'hall en un doare hir ha feuls-tre, abalamour ma'z eus bet distrujet tost un drederenn eus poblañs Aljeria en ur implij doareoù evel mougeviñ, lazhadegoù prizonidi ha nann-soudarded, skrapadegoù, distrujadegoù plantadegoù ha kêriadennoù. Dre an doareoù feuls-se he deus gellet arme Bro-C'hall aloubiñ Aljeria kêriadenn-ha-kêriadenn. Met ret eo resisaat un dra : da heul an aloubadeg ez eus bet an trevadenniñ gant ur boblañs nevez.\nE-penn kentañ e oa mat an darempredoù etre Bro-C'hall ha Rejañs Alje. Tu zo da lenn e miz Mezheven 1793Pelec'h ? : « P'en em gevre Europa a-enep Bro-C'hall dieub, e tou ur galloud afrikan (Aljer) e fealded e-keñver ar republik hag e tou dezhi e vignonaj. » Ouzhpenn e oa ivez Dinas Bro-C'hall o tikeañ koural en El Kala.\nE 1794 e voe taget ar Frañs dispac'hel gant galloudoù Europa kevreet, hag a oa diaes dezhi magañ he foblañs hag he soudarded. Dey Alje, Hussein, a ginnigas kenemglevioù evit prenañ gwinizh en un doare aesoc'h, ha da c'houde e prestas arc'hant da Vro-C'hall digampi. Ur wech echuet ar brezel, ne baeas ket Bro-C'hall he dle ha, pa zeuas Bro-C'hall da vezañ ur rouantelezh adarre, e voe digresket an dle. Paeet voe an dle met e Pariz, e Kef ar Fiziadennoù hag ar Fiziamantoù. Neuze e teuas an Dey da vezañ neubeutoc'h-neubeutañ mignon gant konsul Bro-C'hall, abalamour ma komprenas ne adwelje biken e arc'hant ha ne vije biken paeet ar gwinizh.\nSelout ouzh ar pennad Brezel Aljeria.\nEmdroadur ar boblañs etre 1961 ha 2003\nPoblañs e miliadoù a annezidi\nAn arabeg hag an tamazigteg eo ar yezhoù broadel hag ofisiel hervez ar Vonreizh. An arabeg eo yezh ar Stad. Ar galleg n'eo ket ofisiel, met graet e vez kalzik gantañ e bed ar c'henwerzh hag en deskadurezh.\nA-raok an trevadenniñAozañ\nAbdelmoumen Ibn Ali\nAl Kahina Dahya Bent Tabeth\nE-pad an trevadenniñAozañ\nLalla Fatima Nsoumer\nCheikh Bel Haddad\nBen Badisse/Ibn Badis\nTud pennañ brezel AljeriaAozañ\nDileuridi Aljeria evit emglevioù EvianAozañ\nAziz Ben Tobbal\nMohamed El Aid Al Khalifa\nBlaoui El Houari,\nOuld Aberahmane Kaki\nEtienne Dit Nacereddine Dinet\nLivourien Priz Abd-el-Tif\nLec'hienn prezidantelezh ar Republik aljerian demokratel ha poblek.\n↑ Melladoù 3 ha 3bis\n↑ Bonreizh, mellad 3\nAdtapet diwar « https://br.wikipedia.org/w/index.php?title=Aljeria&oldid=1905733 »\nKemm diwezhañ d'an 1 Gou 2021 da 15:47\nKemmoù diwezhañ degaset d'ar bajenn-mañ d'an 1 Gou 2021, da 15:47.


Milin-dour - Wikipedia\nUr vilin-dour pe ur vilin-zour (liester : milinoù-dour) a zo ur vilin savet en ul lec'h ma c'haller tennañ splet eus nerzh (energiezh) an dour a red pe a ya d'an traoñ ken e c'heller lakaat un ardivink, pe meur a hini, da fiñval. Gant al lusk roet da rodoù ha loc'hennoù an ardivink e c'heller fardañ boued, paper, gwiaderezh, dir pe draoù all pe broduiñ tredan.\n1 Istor ar milinoù-dour\n1.1 Henamzer gresian ha roman\n1.4 Broioù an Islam\n2 Deskrivadur elfennoù pennañ ar milinoù-dour\n3 Sellet ivez\nIstor ar milinoù-dourAozañ\nHenamzer gresian ha romanAozañ\nRoudoù koshañ ar milinoù-dour er bed gresian a c'hell bezañ kavet e skridoù Filo eus Bizañs en deus savet ur skrid war ar mekanikerezh e-kreiz an 4e kantved kent JK.\nAn darnvuiañ eus ar milinoù-dour a veze implijet gwechall evit malañ greun an ed, met ivez evit ar foulerezh hag ar mengleuzerezh (heskennat ar marmor). Ar Romaned a save milinoù-dour gant rodoù war neuñv pe staget hag astennet o eus an implij anezho e pep korn eus o impalaeriezh. Pa veze ar rod a-blaen e raent "milin-dour gresian" eus an ardivink ha "milin-dour roman" pa oa ar rod a-serzh. Simploc'h e oa "ar re c'hresian" (milin-grufel e brezhoneg), met ezhomm ez eus eus un tizh bras gant red an dour. Kempleshoc'h e vez ar milinoù mod-roman da sevel (milin-groajel e brezhoneg) pa 'z eus ezhomm eus rodoù dantet evit kas ar c'halloudezh eus un ahel a-blaen d'unan all a-serzh.\nE kêriadenn Barbegal e-barzh kumun Fontvielle, eo bet savet en 2il kantved ur greizennad milinoù-dour gant 16 rod lakaet da dreiñ gant an dour degaset a-bell gant un dourbont. Jedet eo bet e c'hellfe ar greizennad produiñ war-dro 4,5 tonenn a vleud evit bastañ da ezhommoù kêr Arles, 10 km alese, a oa 12 000 annezer er mare-se.\nUr greizennad all eus ar seurt-se a zo bet savet e Roma hag enklozet gant mogeriad Aorelian.\nE-barzh skridoù Vitruvius e kaver roudoù eus milinoù-dour implijet evit kas an dour uheloc'h. Implijet e veze ar mekanikoù kemplezh-se pe evit degas dour d'ar feunteunioù pe evit riboulañ an dour a zeu e foñs ar mengleuzioù (roudoù ar ribouloù galian-ha-roman-se a zo bet kavet e Spagn (mengleuzioù arc'hant Rio Tinto) hag e Bro-Gembre.\nMilinoù-mor, lakaet da dreiñ gant al lanv, a zo bet implijet gant ar Romaned ivez hag unan anezho a zo bet kavet he roudoù war ribl ar stêrig Fleet e Londrez.\nEn India e veze savet milinoù-dour en Henamzer, met diaes eo kompren ul lavarenn sañskritek, deiziadet eus kreiz an 3e kantved kent JK. Pelloc'h e kaver deskrivadurioù milinoù-dour India e-barzh testennoù arabek ha persek (goude ar 6vet kantved) hag e c'heller intent dre-se eo bet drevezet an Arabed koulz hag ar Bersed gant an Indianed kozh.\nE Bro-Sina ez eus roudoù eus milinoù-dour ken kozh hag an 3e kantved kent JK (Tiernelezh Han), met evit malañ pe diruskañ ar greun nemetken.\nMeur a rod a-blaen a veze implijet ha rodoù a-serzh ivez.\nE 31 kent JK e kavas an ijinour Du Shi ma c'hellfe bezañ implijet an dour evit reiñ lusk da c'hwezerezioù implijet evit produiñ an dir diwar ar fornelloù uhel . Kemplezh e oa ar mekanik-se p'en doa ezhomm lakaat un toullad rodoù dantet, ahelioù ha loc'hennoù ennañ.\nMilin-dour grufel evit diruskañ ar greun, livet e mare an Tiernelezh Song (960–1127).\nBroioù an IslamAozañ\nDeskrivadur elfennoù pennañ ar milinoù-dourAozañ\nP'emañ savet ur vilin-dour war ribl ur stêr pe ur wazh-dour eo ret degas ar muioc'h posupl a nerzh d'ar rodoù aojellek. War ar stêrioù bras n'eus nemet staliañ ar rodoù aojellek e kreiz an dour kenstur d'he red. War peulioù e prenn pe war bilieroù pe war dolzennoù e maen e z eus bet savet milinoù-dour war ar Saena, an Indre, ar Cher ha meur a stêr ledan ha dezhi ar red ingal a-walc'h.\nWar ar stêrioù bihan hag ar wazhioù-dour, pa n'eus ket ur red bras pe ingal e vez kleuziet ur c'han-dour a-hed an draoñienn ken e chom e live uheloc'h eget hini an dourredenn.\nEnergiezh dre zour\n↑ Woods, p. 51.\nAdtapet diwar « https://br.wikipedia.org/w/index.php?title=Milin-dour&oldid=1825234 »\nDernière modification le 11 Gen 2019, à 14:59\nKemmoù diwezhañ degaset d'ar bajenn-mañ d'an 11 Gen 2019, da 14:59.


Pajenn:Perrot - Bue ar Zent.djvu/338 - Wikimammenn\nPajenn:Perrot - Bue ar Zent.djvu/338\nStanislas a c’hanas en Sezepanow, seiz leo diouz Krakovi, kêr-benn ar Pologn, d’ar 26 a viz gouere 1030. E dud a oa pinvidik bras hag a falvezas gante rei d’ezan eur gelennadurez diouz e renk. Kaset e oe d’ar skol da Gnesen ha da Bariz, kêriou bras an deskadurez en amzer-ze.\nDa varo e dud, en em gavas mestr d’e beadra. Hen gwerzan hag hen rannan a reas etre ar beorien, evit bezan distag diouz pep tra hag êsoc’h a-ze d’ezan serviji an Otrou Doue.\nLampert Zula, eskob Krakovi, oc’h anaout e ouiziegez hag e zantelez, hen belegas hag hen hanvas chaloni en e iliz-veur.\nStanislas a oe er garg-ze skouer e genvreudeur. Kastizan rê e gorf dre ar binijen ; lenn a rê dalc’h-mat ar Skritur-Zantel ; aketus oa d’an ofis ; helavar oa da embann komzou Doue ; a bevar c’horn ar Pologn e teued da c’houlenn ali digantan.\nEr bla 1072, da varo Lampert, e oe hanvet gant ar veleien ha gant ar bobl da gemer e blas. Ar Pologn a oa neuze en he fenn eur prins hag a lake brud fall war e lerc’h dre e oberou mezus, ha den ne grede gourdrouz anezan.\nStanislas a yeas d’e gaout hag a gomzas outan evel m’oa dleet.\n— Ma ne zentet ket, eme an eskob kalonek, e vefet distaget diouz an Iliz !\n— Pa ne ouezer ket komz dereatoc’h evit ze d’eur roue, oar mat da vont da vesât al loened, mes ne oar ket mat da vont da eskob !\n— Oh ! eme Stanislas, ken dinec’h ha tra, n’et ket da lakat kenver-ouz-kenver galloud an eskob ha galloud ar roue, rak ar c’hentan a zo d’an eil ar pez m’eo an heol d’al loar hag an aour d’ar plom !\nAr roue a oa trec’het ; klask a reas en em venji. Stanislas en devoa prenet eun tamm douar en Piotrawin digant eun den e hano Per. Paeet en devoa, dirak testou, nemet n’en devoa kuitans ebet. Per a oa maro ; ar roue a\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/338&oldid=140598 »


Wikipedia:Kendivizoù reolata/Anvioù divoutin kembraek - Wikipedia\nWikipedia:Kendivizoù reolata/Anvioù divoutin kembraek\nKrouet eo bet ar bajenn-mañ gant ar merour Neal evit klask dont a-benn da dizhout ur genemglev al ledanañ ar gwellañ evit diskoulmañ un dizemglev o tennañ d'an doare da envel ar pennadoù o tennañ da dud istorel kembraek o anv orin.\nKinniget e vez ivez war un war un dro astenn an divizoù tizhet war an dachenn-mañ d'an holl bennadoù gante anvioù kembraek da ditl, pa vezont tudennoù istorel pe get.\nN'en deus ar merour ali personel ebet da reiñ war ar c'hraf-mañ haa n'en deus ket kemeeret perzh er c'haozeadennoù diwar e benn. O klask mont e-bioù d'ur brezel-embann avet eo bet kavet gantañ avat lakaat e pleustr un diviz da c'hortoz o plediñ gant ar boazioù doujet oute an aliesañ war ar wikipedia en degouezhioù heñvel, da lâret eo implijout stumm kembraek e titl ar pennadoù pennadoù, en ur zoujañ ouzh an adkasoù davet ar pennadoù-se savet gant stummoù disheñvel. Evit klask sioulaat an traoù e peder ouzh an holl doujañ ouzh an diviz da-gortoz-se betek ma vo bet tizhet ur c'henemglev da vat, a-hendall e ranko bezañ prennet ar pennadoù da c'hortoz ha stanket e ranko bezañ kont an implijerion/ezed a glaskfent lakaat an traoù da vont war drenkaat.\nImplijet ar bajenn-gaozeal stag ouzh homañ evit reiñ ho soñj en ur zegas arguzennoù.\nBetek-hen e tenn ar gudenn d'ar pennadoù-mañ:\nHywel Dda (diwar Hoel Vat)\nMerfyn Frych (diwar Merfyn Gousiet)\nRhodri Mawr (diwar Rhodri Veur)\nNest ferch Cadell (diwar Nest merc'h Cadell)\nCadell ab Elisedd (diwar Cadell mab Elisedd)\nCyngen ap Cadell (diwar Cynegen (roue Powys) ha Cyngen (roue Powys))\nRhodri Molwynog ap Idwal (diwar Rhodri (roue Gwynedd, 720-754))\nIdwal Iwrch (diwar Idwal Yourc'h (roue Gwynedd))\nHywel ap Rhodri Molwynog (ha Hoel (roue Gwynedd, 814-825))\nAdtapet diwar « https://br.wikipedia.org/w/index.php?title=Wikipedia:Kendivizoù_reolata/Anvioù_divoutin_kembraek&oldid=557521 »\nKemmoù diwezhañ degaset d'ar bajenn-mañ d'an 1 Gwe 2009, da 10:32.


Pajenn:Morvan - Kenteliou hag istoriou a skuer vad evit ar Vretoned, 1889.djvu/182 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/182\nhag ar pez a gave dezan a rea ar sclerijen-se, oa eur pilet, pe eur c’houlaouen goar douget gant eun dorn. Kementse, ervez m’hen lavar, a badas keit ha ma vet o lavaret diou Bater ha diou Ave Maria. C’huec’h sizun goude, eur zulvez, eun heur goude cuz heol, e velas ar memes tra e parc ar bocennou. Mes neuze ar sclerijen ne badas ket keit, ha ne velas dom ebet o telc’her ar c’houlaouen.\nEvel na elle ket gouzout petra oa an traou a vele, Nicolazig a zonjaz ec’h alje beza he vam, maro nevez a voa, eo a deue da c’houlen pedennou outhan. Var ar zonch-ze e reas kement a ellas evit he zenna a boan ; mes ep dale ec’h anavezas ne ket he vam eo a vele. Eur pardaez, eun heur adarre goude cuz heol, he vreur caer hag hen o veza eat pephini dioc’h he gostez da gerc’hat he ejennet d’ar parc, o devoa da dremen ho daou ebiou an eienen zour so great anizi brema feunteun gaer santez Anna, mes pehini ne voa neuze nemet eur voazig a rede etouez ar guezeri. O veza digouezet an eil gant egile araog ma voant deut beteg an eienen, e veljont en eun taol ho ejennet oc’h argila hag o sponta. Caer o doa ne allent ket ober dezo mont var araog. Petra elle beza-ta e kichen an eienen ? Mont a rejont da velet hag en a voa eun dra bennag e touez ar brouscoat. Peger souezet ne vouent-hi ket pa veljont dirazo eun itron, eun ear an nopla dizi, en he za troet varzu an eienen ? he zae a ioa guen-cann hag a ziskenne bete’n douar. Eur sclerijen ar vraoa a voa en dro dizi, hag a bare var gement a voa a dost. O velet kementse, kenta a vennjont oue kemeret an tec’h. Mes souden e teuas mez dezo eus ho lentegez hag e teujont en dro. Ne veljont mui netra.\nAr burzud-se en em nevezas meur a vech ; hag\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/182&oldid=162004 »\nKemmoù diwezhañ degaset d'ar bajenn-mañ d'an 12 Mae 2020, da 17:45.


Pajenn:Morvan - Buez ar Zent, 1894.djvu/675 - Wikimammenn\nPajenn:Morvan - Buez ar Zent, 1894.djvu/675\nioa karget euz ann oleo sakr n’en doa ket gellet tostaat, kement a dud a ioa enn iliz. Neuze Remi a reaz eur bedenn da Zoue, ha kerkent e tiskennaz euz ann env eur goulm guenn-kann, eur vuredad oleo mirakuluz ganthi enn he beg. Ar Zant a verkaz penn Klovis gant ann oleo mirakuluz-ma, hag ar pez a jome er vured a zervichaz hiviziken da zakri rouaned Frans ; rak ar vured-se a oue miret ato e Reims gant kalz a respet.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/675&oldid=137908 »


Ar silurian a zo an trede eus c'hwec'h marevezh ar paleozoeg. Dont a ra war-lerc'h an ordovisian hag heuliet eo gant an devonian. En em astenn a ra eus 443.7 ± 1.5 milion bloavezhioù'zo betek 416.0 ± 2.8 milion bloavezh'zo. Evel evit ar marevezhioù arall eo termennet gant gant gwiskadoù douarouriel resis met a zo o deiziadur disklaer. Merket eo deroù ar silurian gant ul lazhadeg vras a zistrujas 49% ar genadoù.\n2 Disrannadur ar silurian\n2.1 Ismareadoù ar silurian\n5 Buhez ar silurian\n5.1 Plantennoù ar silurian\nTennañ a ra ar marevezh eus hini ar meuriad keltiek eus an Ordovices. Dizoloet e voe Roderick Murchison hag a veze o studiañ reier gouelezennek su bro-Gembre. E 1835 e embannas gant Adam Sedgwick ur pennad anvet On the Silurian and Cambrian Systems, Exhibiting the Order in which the Older Sedimentary Strata Succeed each other in England and Wales a zo diazezet skeul ar marevezhioù dourouriel a-vremañ warnañ. Evel ma oa termennet e c'holoas ar silurian un darn eus ar gwiskadoù en-doa Adam Sedgwick anvet kambrian ar pezh a voe abeg a dabut etrezo. Charles Lapworth eo an hini a ziskoulmas ar gudenn dre grouiñ ur marevezh nevez : an ordovisian.\nDisrannadur ar silurian[kemmañ | kemmañ ar vammenn]\nDisrannet e vez ar silurian en ismareadoù abred (Lanandovery ha Wenlock) ha diwezhat. An ismareadoù-se a zo termenet gant bezañt pe diouer a fosiloù index, spesaddoù a c'hraptolitoù a ya war-well e pep hini anezho.\nIsmareadoù ar silurian[kemmañ | kemmañ ar vammenn]\nPridoli (silurian diwezhat)\nLudlow disrannet e\nLudfordian (Ludlow diwezhat - silurian diwezhat)\nGorstian (Ludlow abred - silurian diwezhat)\nWenlock disrannet e\nHomerian (Wenlock diwezhat - Silurian diwezhat pe krenn)\nSheinwoodian (Wenlock abred - silurian diwezhat pe krenn)\nLlandovery disrannet e\nTelychian (Llandovery diwezhat - Silurian abred)\nAeronian (Llandovery krenn - Silurian abred)\nRhuddanian (Llandovery abred - Silurian abred)\nE Amerika an Norzh e implijer un heuliad ag ismareadoù rannvroel\nCayugan (Silurian diwezhat - Ludlow)\nLockportian (Silurian krenn - Wenlock)\nTonawandan (Silurian krenn - Wenlock)\nOntarian (Silurian krenn - Llandovery)\nAlexandrian (Silurianabred - Llandovery)\nKenderc'hel a reas Gondwana e ziroud war du penn-ahel ar su. Kilañ a reas ar skornegoù avat hag o zuz a lakaas live ar meurvorioù da bignat. Ar c'hevandirioù arall a dostaas an eil ouzh an egile war-dro ar c'heheder. E fin ar maread e touezjont da furmiñ ur c'hevadir nevez Laurussia e anv.\nPa stokas rak-europa Amerikan an norzh e roufennas ar stokad ar goueledennoù aodel berniet adalek ar c'hambrian e reter Amerika ha kornôg rak-europa. An orogeniezh galedoniek eo anvet an darvoud-se hag e orin un aradennad-venezioù hag en em estenne eust stad New York betek Norvegia. E fin ar amrevezh e tigreskas live ar meurioù addare en ur lezel diazoù ag evaporitoù\nHanterzouar an norzh a c'holoe ar meurvor pantalasek. E hanterzouar ar su, ma oa lec'hiet an darn vrasañ eus an tirioù e kaved meur a veurvor bihanoc'h : Rak-Tethys, Paleo-Tethys, Meurvor Iapetus (kalz bihanaet), ar Meurvor Rheic hag ar Meurvor Oural.\nHiniad[kemmañ | kemmañ ar vammenn]\nTreuziañ a reas an Douar ur prantad tomm e-pad ar silurian en abeg d'un efed ti-gwer kreñv. Chom a reas skornegoù war-tro penn-ahel ar su, avat, ha en e oant kalz bihanoc'h eget e fin an ordovisian. Uhel e oa live ar meurvorioù ha morioù bas ha tomm a c'holoe un darn vras eus ar c'hevandirioù kehederel. Boutin a wal'ch e oant ar c'horventennoù, war a seblant.\nBuhez ar silurian[kemmañ | kemmañ ar vammenn]\nPesked ar Silurian\nGoude lazhadeg fin an ordovisian e liesekaas addare ar vuhez er morioù tomm ha bas eus ar silurian. Ar faon hag ar bleuniadur ha chomas an hevelep hag e-pad ar silurian met liesekoc'h e oa. An anevaled voutinañ a oa ar brac'hyiopodoù. Ar gennadoù o doa treuzvevet e fin an ordovisian, evel ar rhync'honelided, an athyridided hag an atrypidided a yeas. War wel e teuas ar bentamerided.\nEr morioù tomm ha bas e oa ar c'herrek trovanel fonnus a-walc'h. Kenaozet e oant eus tabulatae, rugosae, stromatoporoideae, bryozoa ha bezhin razek. An trilobitoù, a oa ar genad pennañ e morioù an ordovisian a zo war o diskarr tra ma ya da get an enkrinited hag an illaenided. Ar graptolitoù planktonek a chom boutin avat.\nAr besked hep karvan a grog da drevadenniñ ar stêrioù. Ambrouget ez int gant eurypterus (kruged-mor), an xiphosura hag ar gruged wir gentañ. Posupl eo e oa ar re-se dam-zourel.\nD'an anevaled-douar gentañ ez a ar miryapodoù.\nPlantennoù ar silurian[kemmañ | kemmañ ar vammenn]\nE-pad ar silurian ez eas war-wel ar plantennoù-douar gwir kentañ. Izili kentañ ar strollad-se eo ar gooksonia e hanterzouar an norzh hag ar varagwanathia en Aostralia. Daoust ma oa eeun bleuniadur ar silurian er silurian e oa liesek a-walc'h dija avat gant plantennoù arnodel evel nematothallus, parka pe pac'hytheca. Darn vrasañ ar sepesadoù-se a zo aet da get e derou an devonian.\nE-pad ar silurian ez eas war wel ar c'habelloù-touseg kentañ.\n(en)Ar silurian war Palaeos.com\n(en)Ar silurian war UCMP\n(en)Plantennoù ar silurian\nAdtapet diwar « https://br.wikipedia.org/w/index.php?title=Silurian&oldid=1944495 »


Kan broadel L-Innu Malti\nYezhoù kenofisiel Malteg, Saozneg\n460 891 (2021)\n1 459 ann./km²\nPrezidant George Vella\nKentañ ministr Robert Abela\nGouel broadel 21 a viz Gwengolo\nKod pellgomz 356\nEmañ Republik Malta en un enezeg e Su Europa, er Mor Kreizdouar etre Italia ha Tunizia, en ul lec'h strategel-kenañ, ken eo bet renet gant meur a c'halloud riek abaoe kantvedoù. Ur republik dizalc'h eo hiziv abaoe 1964. Dezhi ar gorread bihanañ (316 km²) e-touez izili Unaniezh Europa. Ur plas poblet-tre eo e-lec'h m'eo diaes kavout labour evit pep Maltad ha strewet eo an divroidi er bed a-bezh.\nPa oa Breizh-Veur o ren (1800-1964) eo bet diorroet oberezhioù greantel war-dro ar sevel listri ha chanterioù-bigi bras a veze eno. Hiziv e vez diorroet an touristerezh diwar an traezhennoù heoliet mizioù-pad, ar savadurioù kozh hag ar splujerezh. Priziet eo enezeg Malta gant an Europiz pa gavont eno tud liesyezhezek, prizioù izel hag un hin blijus.\nKêr-benn Republik Malta a zo hec'h anv Valletta. En enezeg e kaver an enezenn pennañ, Enez-Valta (216 km²), div enezenn boblet nebeutoc'h, Enez-Ghawdex (Enez-Gozo) hag Enez-Kemmuna (Enez-Comino) ha peder enezenn digenvez, Cominotto, an div enezenn Sant-Paol hag hini Filfola.\nPennad pennañ: Istor Malta\nTemploù Hagar Qim, Qrendi, Enez-Malta\nPoblet eo bet Malta abaoe war-dro 5200 kent Jezuz-Krist. Er mare-se e rene ur sevenadur ragistorel a-bouez, ur milved a-raok piramidenn vras Gizah. Kavet e vez roudoù divent eus monumantoù mein a seblant bezañ bet harpet gant ur riez c'halloudus. War-dro 1000 kent Jezus-Krist e teuas ar Fenikianed er vro evit staliañ trevadennoù, ur seurt rakpost evit ledanaat o c'henwerzh e kornôg ar Mor Kreizdouar. E 736 kent Jezuz-Krist e voe aloubet staliadurioù fenikian gant ar C'hresianed hag e voe roet anv Melita d'an enezenn bennañ (diwar liv ar mel a zo hini ar mein-raz marteze).\nGant Kartago e (400 kent Jezuz-Krist) e voe aloubet an enezeg ha goude gant Roma. Pinvidikaat a reas Malta gant ar Romaned pa oa ur municipium hag ur geoded kevredet (foederata civitas). Chom a ra meur a savadur roman da dest levezon vras ar Romaned. E 60e tilestras sant Paol a Darsos war Valta dre zegouezh ur peñse war aodoù Bae Sant-Paol (anvet diwar an darvoud koulz hag an div enezenn a gaver eno). Kontet eo an istor en Lizheroù an Ebestel.\nEus 400 da 900 e kouezhas Malta dindan beli an Impalaeriezh Bizantion, met drastet e voe gant ar Vandaled war a seblant. Aloubet e voe ivez gant an Arabed e 870 hag e weler an dra diwar ar malteg, dezhañ ur substrad arabek gant gerioù italianek, gallek ha saoznek. Arabek eo orin an darn-vuiañ eus an anvioù-lec'h : "Dzira" (djezair = "enez"), "Mdina" (medina = "kêr"), "Marsa" (marsah = "porzh"), "Rabat".\nSkarzhet e voe an Arabed e 1090 gant an Normaned ha ganto e teuas ar Gristeniezh en-dro. Rummadoù-roueed all a zeuas da ren ar vro : an Añjeviz, an Hohenstaufen hag an Aragoniz (1287).\nEr mare-se e voe staliet noblañs Malta hag e chom implijet 32 ditl.\nAdtapet diwar « https://br.wikipedia.org/w/index.php?title=Malta&oldid=1942484 »\nKemmoù diwezhañ degaset d'ar bajenn-mañ d'an 13 C'hwe 2022, da 09:26.


Pajenn:Le Crom - Buhé er Sænt, 1839.djvu/377 - Wikimammenn\nPajenn:Le Crom - Buhé er Sænt, 1839.djvu/377\ne- bedicgueu hé ol uiambreu e oé pleunget abarh bet hé goug, ha quentéb inean caér Potamièoe e neïgeas trema Douê, eit caranté péhani en hi doé souffret ur marhue quer gloézus. En tourmand-zé e badas tair ter: er tnanir glorius-men e arrihuas ardro er blai 210. Ér memb amzér hé mam Marcelle e oé bet ehué losquel é bihue. Tri dé goudc ma varhuas, er Santés e apparissasligùernñsd'ersoiidard Basilide, hag én ul laquat ur gouron ar é bèn, hi e laras dehou : • Peilet e mès aveit-oh men Doué, a béhani é joeissan déja; obtenet c mès eit-oh er graïce ag er salvedigueali, ha qnènt pôl hui e zei de bartagein guet-n-eign er gloér éternel. * Er péh e arrihuas goudé, e ras d'lianaliuein erhùirionné a guement-cé. Er soudardèd aral e yennas un dé obligein Basilldc de douiet dré er faus douéèd, hag ean e refusas er gobér, én ul lñret é oé crechén. Ind e gredé de guelan é ré goab; m®s doh er gùélet é persevereia éu é resolutiou, irul er honduias d‘er prefet, péhani e ras el laquat ér prison. Er grechénion e yas d'er visiteïn, ha goudè ou dout hanahuct pelra e oé caus d‘tir cliangemant quer pront, ind e ras dehou er sarremant a Vadient. En trenoz, Basilide, conduiet dirac tribunal er prefet, e govessas lioah er fé a grechcneah, Uacondannet oé bet de vout dibennet. Hencxi«n. Er Santés-mcn o oc gùel guet-hi souffrein er inartir qtièntoli eii cous-santein de zesirieu crimincl hé mmstre. Perac tluemenl-cé? Bac ma sellé er péhèdèl er brassan inaleur e elle amhue guet mab-den; eil parral ag er bommetlein, ê ma ret saGrefiein tout, er vulié inemb. Er haz, cn horreur on doé erVartirèd doh er péhèil rnarhuel, c ré dehai dispri-sein en tourmanteu brassan, quèntoh eitoffancein Doué. Ha disposetoh-hui ehué de sacrefiein hou tanné, hou inourïen i hou puhé memb eit salvediguéah hou inean. Pet gùéh baindc é offancet-hui hou Tottc dre hou fal chongeu, dré holi tesirieu criniinel, marcé mcinb dré aciioneu disouest. Eil Re(lexion. Santés Polamiène ne vennas quet ma véhé chomet hemb recompance er chervigeu mtid en doé rjintet deht er soùdard Iïasilide. lli e bedas Doué eit é gonversion, ha Doué e acèordas dehi hé goulenne. Wancoéhamb quet én hun pedenneu er ré èn dès grocït vad eit-omb. Gonlennam!) eit-hai en ol graeceu lia serourieu necessér dehai eit go-bér ou salvediguealï. Doué ne refuse nitra d'er ré er pède guet ur gùir gonliance.\n& |Q| 4-S\nM SKliiVtD DB Aft-N-UÊGCÈ^D A VI3 MElICÉff SANT LADISLAS, ROUÉ A IIONGRL Er Prince-men, inouraploh dré é vertuyeu cit dre é gouron, e oé bct gannet é Pologne, hag c ziscoas én é youanquis ur furnés hag un devo-lion admirablc : graciusoc e quevér en ol, ha charilable merbet é que-vcr er heurerion. Laen azouslér hag a vodcsti, nhanahué muyoh cn am-bilion eit en avaricc, hag é galon e oé qucn disiaguc doh cn inourieu ag er bed èl doh er mudeii ag en doar. En Eseobèd hag en dud a noblance a Hongri, é hùèlet en avantageu caêrendoc rcccuet guelDoucer Prince-meu, er choégeas aveit Uoué;\nAdtapet diwar « https://br.wikisource.org/w/index.php?title=Pajenn:Le_Crom_-_Buhé_er_Sænt,_1839.djvu/377&oldid=152568 »


C'hoarzh - Wikipedia\nAr c'hoarzh a zo un dastaol, pe un ersav hervez tud zo, hag a ziskouez dent un den. C'hoarzhiñ a reomp en ur ober heuliadennoù a-frap bihan gant ur vouezh digomprenus ha trouzus. Pa vezomp o c'hoarzhin e vezomp techet da zigoriñ ar genou pe c'hoazh ober jestroù nann-kontrollet.\nSkouerioù eus ar c’hoarzhAozañ\nAn efedoù fiziologelAozañ\nN'eo ket bep wech farsus pa c'hoarzhompAozañ\nPenaos c'hoarzhiñ ?Aozañ\nAr c'hleuboù c’hoarzh a zo bet krouet e 1995gant ar medisin Madan Kataria. En ur c’hleub c’hoarzh, an holl a skiant ar c’hoarzh en ur strollad, evit omp madoù brasañ. Leun a seurt poelladennoù zo evit gouzout hor barregezhioù c’hoarzhiñ, evit en em leuskel da vont... Evit e zafe mat ganeomp.\nLakaat e pleustr ar yac'haouriezhAozañ\nRet eo diwall gant ar c’hoarzh memestra rak da skouer, gant un den a zo paranoid, klañv bras, ar fent a c’hell bezan implijet en ur diwall mat rak e vefe tu d’an den klañv treuzkompren.\nA-raok kemer perzh en un abadenn c’hoarzh a en em dibun er c'hleuboù c’hoarzh eo gwelloc’h kaout ali ar medisin. Da skouer pa o deus an dud : diskenn organoù (da skouer ar c’hwezhigenn), strafuilh kalon,avelenn kof, e pad un dougerezh gant riskloù, war-lec’h ur surjianerezh kof...\nAdtapet diwar « https://br.wikipedia.org/w/index.php?title=C%27hoarzh&oldid=1875026 »\nKemm diwezhañ d'an 13 Mae 2020 da 18:42\nKemmoù diwezhañ degaset d'ar bajenn-mañ d'an 13 Mae 2020, da 18:42.


Make Me Bad - Wikipedia\nUr ganaouenn eus ar strollad metal Korn eo "Make Me Bad" hag eil single pevare pladenn ar strollad Issues.\nBerzh mat a reas ar ganaouenn-mañ hag implijet e voe gant ar firm-dilhadPuma en e bruderezh d’ar mare p’en doa Korn sinet ur c’hevrad ganto. Video ar ganaouenn, levezonet war a seblant gant ar filmoù Alien, a voe rennet gant Martin Weisz, ha c’hoariet gant an aktourien Brigitte Nielsen, Udo Kier, haShannyn Sossamon. Tremen a reas alies war Total Request Live ar chadenn MTV.\nAn doare klev eus ar ganaouenn-mañ kavet war ar bladenn MTV Unplugged: Korn a voe sennet e doare ur meskaj gant kanaouenn ar strollad The Cure "In Between Days", gant The Cure kouviet evit an taol.\n"Make Me Bad – 3:55\n"Dirty (live) – 3:56\n"Make Me Bad (live) – 4:10\n"Make Me Bad (Sybil mix) – 5:16\n"Make Me Bad (Sickness in Salvation mix) - 3:27\n"Make Me Bad (Kornography mix) – 4:42\nPozioù ar ganaouenn\nAdtapet diwar « https://br.wikipedia.org/w/index.php?title=Make_Me_Bad&oldid=1475157 »\nKemmoù diwezhañ degaset d'ar bajenn-mañ d'an 4 Ebr 2013, da 20:12.


Emglev An Tiegezhioù - Wikipedia\nEmglev An Tiegezhioù a zo un aozadur savet e 1947 gant Alan Louarn ha Yann Kerlann e Yerres. Youenn Olier ha Paol Kalvez a zo bet izili oberiant diouzhtu. Sikour an tiegezhioù brezhonek da dreuzkas ar yezh eo pal an ensavadur-se. E-tro 1970 e oa bet diskleriet ar gevredigezh e prefeti an Naoned.\nBetek war-dro 60 familh a voe d'ar poent-hont, a-raok savidigezh ar skolioù Diwan. Anv a gaver eus ar gevredigezh er gelaouenn Al Liamm (an notennoù) hag e Wanig ha Wenig.\nAdalek 1954 e voe kaset en-dro gant Youenn Souffez-Despré, hervez Youenn Olier (Imbourc'h niv. 340, p. 12) hag adalek 1998 e voe resisaet er statudoù identelezh katolik ar gevredigezh, daoust ma oa katolik a spered abaoe ar penn kentañ ; an holl ne oant ket katoliked, evel Kerlann, met un aergelc'h kristen a rene. Evit ar bodadegoù da skouer e veze bepred un Oferenn.\nAbaoe, daoust ma'z embann "mennout bezañ un emsav" ez eo dreist-holl evit poent kevredigezh-merañ embannadurioù Imbourc'h, hag ez embann bep daou viz ur gelaouenn a c'heller lenn ivez en-linenn, Kannadig Imbourc'h, e-lec'h e klask hec'h aozerion "kas en-dro ur preder brezhon ha kristen e brezhoneg". E liamm emañ gant Breuriezh "Kristenion Breizh" pergen evit troidigezh "Liderezh an eurioù" hag "Ar Bibl Santel" hag e klask sikour ar gristenion vrezhonegerion da genlabourat "war bep tachenn" : da sevel o ziegezh, da ren o buhez kefredel hag ar stourmoù e brezhoneg.\nDisklêriañ a ra ar gevredigezh vrezhonek-se bezañ "broadelour" ha "katolik", e linenn istorel "Gwalarn" Roparz Hemon diouzh un tu, ha "Feiz ha Breiz" Yann-Vari Perrot diouzh un tu all.\nPrezidant ar gevredigezh-se zo Tepod Gwilhmod abaoe 2002. Skrivet e vez pennadoù ingal gant Yann Mikael, Youenn Troal ha Yann Talbot enni.\nLec'hienn Emglev An Tiegezhioù (E.A.T.)\nAdtapet diwar « https://br.wikipedia.org/w/index.php?title=Emglev_An_Tiegezhioù&oldid=1876636 »\nKevredigezhioù kristen Breizh\nKevredigezhioù sevenadurel Breizh\nKemmoù diwezhañ degaset d'ar bajenn-mañ d'an 24 Mae 2020, da 12:07.


Pajenn:Morvan - Kenteliou hag istoriou a skuer vad evit ar Vretoned, 1889.djvu/392 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/392\nTenval oa evel en eur forn ; ar pez a blije din avoalc’h, rak gouzout a rean ar guenodennou dindan envor. Eur c’harz a ioa eno hag a ioa eur groaz er penn anezhi, hag e clasken ar groas-ze evit mont goudeze hed ar c’hars. Pell e vouen o clask, rag ar re c’hlaz o doa discaret ha torret ar groas.\nMont a ris neuze daou bleget, var va farlochou, hag e reden evel eur c’had. Bep en amzer e saven va fri da c’hoesat, hag e tigoren va scouarn da silaou. Tostat a rean ato oc’h an tan. Barz’ ar fin e clevis tud o comz tregont pas diouzin, hag unan o lavaret :\n— Piou zo ? chomit a za !\n— Ofiser oc’h ober he rond.\n— Tostait ma vo guelet.\nNeuze e clevis trous boutou eun den a ioa kentrou o sini outho, hag eur vouez c’hroz a lavaras goustadik :\n— Salo eo ar Republik ! — Goude her c’hleviz adarre o pellaat.\nAsa, counnari a rean. Ar re c’hlaz a ioa eta var c’hed ! ha penaus tremen ? red oa gouscoude. Penaus distrei da zant Laurans ep beza bet e Romagn ? ha petra vije bet lavaret euz a Ian craban dir ? Gallet e vije he henvel Ian craban stoup. Asa, n’em oa ket a c’hoant c’hoarzin ; mar deuen en dro oa great gant va henor ; mar dean araog oa great gant va ler.\nEpad ma scraben va fenn, setu eur zonch, eur sclerijen o tont em speret. Cavet em oa an tu da ober va zreus. Ger ar ged eo am oa clevet, credabl : Salo eo ar Republik.\nNeuze en em lakis da redek varlerc’h an ofiser a ioa gentrou ganthan, hag ato daoubleget, hag abenn daou vunut goude edon ken tost dezhan ha m’emaon deoc’h-hu aze.\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/392&oldid=162581 »\nKemmoù diwezhañ degaset d'ar bajenn-mañ d'an 20 Mae 2020, da 09:12.


Pajenn:Perrot - Bue ar Zent.djvu/924 - Wikimammenn\nPajenn:Perrot - Bue ar Zent.djvu/924\npardon ha pelerinaj itron-varia-sklerder\ne holl verdidi : « O Mari, emezan, Mamm Doue, Rouanez Breiz hag ar mor, pezet true ouzimp ; sovetaet ac’hanomp, hag evel testeni a anaoudegez vat, me a zavo d’ec’h eur chapel ! »\nA-boan ma oa achu ar beden, an avel a droas krenn, hag elec’h kas al listri war ar reier, e sikouras aneze da vont warzu an ôd ; er memez koulz, ’us da reier Ploumanac’h, e oe gwelet eur barr heol hag a diskouezas d’ar sturier an hent da vont da borz Perros, ’lec’h ec’h arrujont nebeut goude. Holl asamblez ec’h ejont gant fe betek ar mene o devoa gwelet warnan ar sklerijen vurzudus o tarzan ; kouezan rejont d’an daoulin evit trugarekât ar Werc’hez. Ar markiz a brenas eul loden douar ha, gant e zanve, e savas ar chapel prometet, hag e roas d’ezi an hano a Ition-Varia-Sklerder.\nAboue an de-ze, n’e ket dihanet Mari da skuilh he bennoz war ar re a deu d’he fedi ha da c’houlen diganti sklerijen, ken evit ar c’horf, ken evit an ene. An dud klanv o daoulagad a deu d’o gwalc’hi gant dour ar feunteun, ha kalz a dizro d’ar gêr pareet, pe, da vihanan, gwellaet. Ar mammou kristen a blij d’eze dougen o bugale d’ar chapel evit deski d’eze bale ; a bep tu ar vro, ar belerined a deu a-leiz, hag holl o deve o mennad, hag alïes well. Mes an Itron-Varia-Sklerder ’zo madelezus, dreist-oll, en kenver ar vartoloded ; ar re-man, ken niverus er vro-ze, zo dalc’h-mat en riskl o bue : o listri ’zo ken dister, ar mor ’zo ken treitour ! Abalamour da ze, arôk kuitât, e teuont da c’houlen digant ar Werc’hez he bennoz ; epad ar veaj, an tad, ar vamm, ar pried, ar vugale, a deu alïes da zaoulinan dirak he skeuden vinniget, hag ar martolod e-unan, mar teu d’ezan, eun devez, bezan gwall-gaset, an eve sonj eus Itron-Varia-Sklerder, hag hon Mamm, evel gwechall evit markiz ar Barac’h, a diwall anezan diouz ar reier, a bella dioutan ar barr-avel fall.\nBep gouel ar Werc’hez, e ve kanet er chapel an oferen hag ar gousperou, mes gouel hanter-eost eo ar pardon bras. An de arôk, da zerr-noz, gousperou, prosesion ha tantad ; abred dioaz ar beure, oferen ar belerined o deus beajet ’pad an noz, darn en gwetur, muioc’h war droad, kalz, zoken, war o zreid noaz. A rum da rum, ar chapel a ve leun-kouch betek an oferen-bred, ha neuze, tud er porched, tud war ar vered, hag eus an holl galonou, ec’h a eur beden warzu an nenvou. Goude ar gousperou, prosesion dispar, a vije kaeroc’h c’hoaz ma vije nebeutoc’h a divroïdi deut da welet ha nan da bedi ; bugale, tud yaouank, tud war an oad, a gân a greiz kalon kantik Bugel ar Werc’hez, savet gant an ôtrou Thoz, person koz Perros.\nNeb an eus eur wech gwelet ar pardon-man n’hall biken hen ankouât ; neb an eus, eur wech ive, pedet en chapel Itron-Varia-Sklerder, a blij d’ezan distrei, rak eno e kavo dalc’h-mat eur Vamm vat d’hen selaou.\nKristenien, goulennomp digant Itron-Varia-Sklerder miret d’imp daoulagad hon c’horf, mes kentoc’h c’hoaz, reï d’imp sklerijen d’anavezout ar gwir hent hon c’haso d’an nenvou.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/924&oldid=141245 »


Pajenn:Morvan - Buez ar Zent, 1894.djvu/123 - Wikimammenn\nPajenn:Morvan - Buez ar Zent, 1894.djvu/123\noa prest d’en em rei pa lavaraz prefet kear :« — Guelet a rit? Ema touellet hon impalaer gant ar c’hristen-ze. Daoust ha mont a raimp-ni da guitaat ar relijion on euz desket gant hon tadou koz ? »\nAster hag he bried en em strinkaz neuze da dreid ar belek santel enn eur c’houlenn outhan petra dlient da ober evit en em zavetei. Valantin a lavaraz d’ezho bruzuna ho holl idolou, iun epad tri devez, pardouni da gement hini en doa ho offanset hag en em lakaat e stad da reseo ar vadiziant. Senti a rejont a boent da boent, hag heb dale e ouent badezet asambles gant holl dud ho zi. Ar re-ma a ioa pevar ha daou-ugent anezho, hag o devoue\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/123&oldid=137299 »


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/160 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/160\nho mouez, a lavaraz : Jesus, Mestr, bez truez ouzimp ! (14) Jesus pa velaz anezhe, a lavaraz dezhe : It, hag en em ziskouezit d’ar veleien. Hag e c’hoarvezaz pa oant o vond, ma oent neteet euz ko lorgnez. (15) Hag unan anezhe, o velet e oa rentet pare, a zistroaz var he c’hiz en eur veuli Doue a vouez huel ; (16) hag en em daolaz e c’harz treid Jesus, he visach ouz an douar, o renta grasou dezhan. Hogen he-man a oa eur Samaritan. (17) Jesus o komz outhan, a lavaraz : Ha n’int-hi ket bet pareet ho dek ? Peleac’h eta eo choumet an nao all ? (18) N’euz nemed an estranjour-man hag a zo distroet evit renta gloar da Zoue. (19) Neuze e lavaraz dezhan : Sav alese, kea, da feiz hen deuz da zaveteet.\n(20) Ar Farizianed, o veza goulennet diganthan peur e teuje rouantelez Doue, e respontaz dezhe : Rouantelez Doue na zeuio ket gant apparans ; (21) ha ne vezo ket lavaret : Setu-hen aman, pe : Setu-hen a-hont ; rag setu, ema rouantelez Doue en ho kreiz.\n(22) Hag e lavaraz d’an diskibien : Dond a rai an deiziou ma ho pezo c’hoant da velet unan euz deiziou Mab an den, ha n’her gwelot ket. (23) Hag e vezo lavaret deoc’h : Setu-hen aman, pe : Setu-hen a-hont ; n’ez it ket, ha n’ho heullit ket. (24) Rag e-c’hiz ma lugern al luc’heden euz an eil pen an oabl beteg egile, evel-se ive ec’h apparisso Mab an den pa zeuio he zeiz. (25) Mes red eo dezhan da genta gouzanv kalz ha beza nac’het gant ar generation-man. (26) Hag ar pez a c’hoarvezaz en deiziou Noe, a c’hoarvezo ive en amzer Mab an den : (27) an dud a zebre, a eve, a zimeze, hag a roe en priedelez, beteg an deiz ma c’hantreaz Noe ebarz an arc’h ; hag an diluch a zeuaz hag ho distrujaz holl. (28) Kement-se ive a c’hoarvezaz en amzer Lot ; an dud a zebre, a eve, a brene, a verze, a blante hag a zave tiez ; (29) mes en deiz ma sortiaz Lot euz a Sodom, eur glao tan ha soufr a gwezaz euz an env, hag ho distrujaz holl ; (30) evel-se e c’hoarvezo ive en devez ma c’happarisso Mab an den. (31) En deiz-ze, an neb a vezo var an doen, hag hen devezo he veubl ebarz an ti, diwallo da zisken evit ho c’has ganthan ; hag er memeus doare, an neb a vezo er meziou, diwallo da zistrei var he c’hiz. (32) Dalc’hit sonj euz a vreg Lot. (33) Piou-benag a glasko savetei he vuez, he c’hollo ; ha piou-benag a gollo anezhi, he c’havo.\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/160&oldid=125256 »


Galateg - Wikipedia\nUr yezh keltiek kar nes d'ar galianeg eo ar galateg hag ur yezh varv a zo bet komzet e Galatia, bro ar C'halated, e-kreiz Azia-Vihanañ tro-dro da gêr-benn Turkia, Ankara hiziv (bet Ankira hag Angora gwechall). N'eus chomet nemet nebeut a roudoù pa n'eus testenn hir anavezet ebet. Anaout a reer war-dro 120 ger, anvioù-tud an darn-vuiañ anezho. Deuet int betek ennomp dre ar skridoù gresianek kozh ha gant un nebeud enskrivadurioù.\nDeuet e oa ar C'halated, ur bobl kar d'ar c'h-Galianed, da reiñ skoazell da roue Bitinia, hag en em staliañ a rejont e kreiz Azia-Vihannañ war-dro 277 kent JK. Menegiñ a ra sant Yerom e veze komzet galateg c'hoazh er IVe kantved, hag e oa ur yezh heñvel ouzh hini tud Trier (Alamagn hiziv) hervezañ.\nMesket eo bet tamm ha tamm ar C'halated gant ar c'hresianegerien ken ne ouzer ket pedavare eo bet aet o yezh da get. Aloubet eo bet o rannvro gant an Durked seldjoukour en XIvet kantved.\nKeñveriadur gant yezhoù keltiek allAozañ\nHervez Strabon en em vode ar C'halated eus pep an tri veuriad en ul lec'h anvet Drunemeton (30 km e Su Ankara hag heñvel a-walc'h e seblant ouzh lec'h bodañ ar Garnuted). Komprenet e vez evel Dru + nemeton, ur ger galianeg evit lec'hioù sakr a veze stank e broioù ar C'halianed. Neved a vez graet e brezhoneg eus outo. Lod a lavar e teu dru eus ar wrizienn geltiek evit an derv, met e talvez ivez evit gouiezegezh.\nMeur a anv-den galat a zo -riks e dibenn evel ar galianeg -rix, henvrezhoneg ri, da lavaret eo roue\nMeur a anv-den galat a zo -marus e dibenn evel ma vez kavet -maros e galianeg : iwerzhoneg mor, brezhoneg meur\nUn nebeut anvioù ar meuriadoù hag ismeuriadoù a zo heñvel pe beuzheñvel ouzh re ar C'halianed\nAn Ambitouti (iwerzhoneg imm = endro + tuath = meuriad - brezhoneg : tud\nar Volked Tektosaged o doa preizhataet Delfos hag o nefe kaset ganto da Dolosa an aour o doa laeret, ur skourr d'ar meuriad galat moarvat. Sell ouzh an Ergerzhadeg bras\nTektosaged a c'hellfe talvezout evit "Klaskerien douar"\n(en) Philip Freeman, The Galatian Language: A Comprehensive Survey of the Language of the Ancient Celts in Greco-Roman Asia Minor, Lewiston, New York, Mellen Press, 2001, ISBN 0-7734-7480-3,\n(de)Leo Weisgerber, Galatische Sprachreste In Natalicium Johannes Geffcken zum 70. Geburtstag 2. Mai 1931 gewidmet von Freunden, Kollegen und Schülern, 151–75. Heidelberg, Carl Winter\nAdtapet diwar « https://br.wikipedia.org/w/index.php?title=Galateg&oldid=1888344 »\nDernière modification le 20 Du 2020, à 14:31\nKemmoù diwezhañ degaset d'ar bajenn-mañ d'an 20 Du 2020, da 14:31.


Gweltaz (enez) - Wikipedia\nGweltaz (distaget alies (LFE) [ˈgeltras] pe ['gɛltras] er vro) a zo un enezenn eus Treger, en Aodoù-an-Arvor, e kumun Perwenan, a-vaez d'ar Porzh-Gwenn. An hini vrasañ eus un enezeg eo.\n1 Sant Weltaz hag an enezenn\n2 Er Grennamzer\n3 Pardon er chapel\nSant Weltaz hag an enezennAozañ\nE diwezh ar pempvet kantved eo ganet sant Weltaz e Breizh-Veur. Hervez a lavarer e e oa unan eus mibien Caw, roue Strathclyde, ur rouantelezh vrezhon anezhi, lec'hiet e hanternoz Enez Vreizh, deuet da vezañ ul lodenn eus Bro-Skos abaoe. E Bro-Gembre e voe savet Gweltaz. War-dro 520 e teuas da Vreizh-Vihan hag e chomas amañ e-pad seizh vloaz war Enez Houad da gentañ, ha diwezhatoc'h, e savas ur manati e gourenez Rewiz gant menec'h all eus Breizh-Veur. Goude-se ez eas da chom da gichen Glastonbury e Glad an Hañv (Somerset) e-lec'h ma savas ur peniti. War-dro 544 e teuas en-dro da Vreizh-Vihan hag e chomas amañ betek e varv e 569 pe 570. Biskoazh ne zeuas da Borzh-Gwenn met savet ez eus bet kalz a benitïoù gouestlet dezhañ dre ma plije kalz an inizi bihan ha sioul dezhañ.\nKaoz eus an enez a zo en dielloù abaoe ar Grennamzer.\nEr XIVvet kantved e oa perc'henn dug Breizh warni ha roet e roet e voe gantañ d'e vreur Guy. Dont a reas da vezañ ul lodenn eus madoù an Demplourien. En 1312 e oa roet da venec'h an Ospital, goude diskar an urzh all. Er XVvet kantved e oa perc'henn konestabl Richemont warni ha roet e oa gantañ e 1454 da urzh ar Frañsezidi a guitaas ar Jentilez. Roet e oa e asant gant ar pab Nikolaz V met nullañ a reas ar c'honestabl e ginnig ha mont a reas ar Frañsezidi da Briel d'ur gouent. E 1682 e oa staget an enezenn da zouaroù ar roue. Etre 1454 ha 1787 emañ e dalc'h Aotrou Gwernaoter. Tabut a zo bet gant roue Bro-Frañs, graet ur prosez ha gounezet gant Gwernaoter. Ur manati a zo bet savet eno. Ar venec'h en em gave da gentañ war Enez Jantilez met pell e oa eus an douar-bras. Alies e veze rust ar mor. Dilojet e oant neuze alese goude bezañ bet an aotre digant ar Pab. Ar chapel el lec'h ma vez lidet ar pardon bep bloaz a voe savet en XIvet kantved. He mogerioù a zo graet gant bili. Er Grennamzer e oa izeloc'h live ar mor. Menel a ra kefioù koad hag ur feunteun eus ar mare-se.\nAn tad Gireg, René Fegar eus Perroz unan eus diwezhañ menec'h Enez Weltaz, devezh e velegiezh 1945-50\nDa vare an Dispac'h Bras e oa bet gwerzhet an enezenn da dud Duportail de Goasmeur. Betek neuze e veze digoret ar chapel d'ar Sadorn, d'ar Sul ha d'al Lun d'an dud ha kustum e oa tud Perwenan da vont di da bediñ. Tabut a savas etre ar berc'henned hag ar bobl. Ha prosez adarre e Roazhon e-lec'h ma voe trec'h gwirioù ar bobl war reoù tud a Wazhveur. Tud Duportail Gwazhveur a lakaas sevel un ti bras hag ur jardin vrav eno. Klouar e vez an hin ha ne zeu ket ar rev betek eno.\nFeurmet e oa pemp devezh-arat parkeier da venajerien eus Bugelez betek ar bloavezhioù naontek kant hanter-kant. E 1919 e voe gwerzhet an enezenn d'ar medisin, ar priz nobel brudet, Alexis Carrel. Ur mignon bras dezhañ, Charles Lindbergh, an hini en doa treuzet ar Mor Atlantel da gentañ gant e garr-nij, en doa prenet Enez Ilieg, tost ouzh Enez Weltaz, evit tremen e vakañsoù. Goude ar brezel diwezhañ, goude marv Carrel, e roas e intañvez Enez Weltaz da frered pe vreudeur de Foucault ha da venec'h Boken. Met mab Carrel a reas prosez dezhe, a c'hounezas hag a vountas ar venec'h er-maez.\nPardon er chapelAozañ\nBrudet eo ar chapel bremañ ken nemet evit “Pardon ar c'hezeg”. Lakaet e vez deiz ar pardon pa vez ar mor en e izelañ dre sellout ouzh almanag ar moradoù, peurvuiañ un deiz e fin miz Mae pe deroù Mezheven. Kustum eo poblañs ar parrouzioù tro-war-dro, Kamlez, Perwenan hag all, da vont di, ha gwechall e veze kaset an holl loened ganto war o bigi. Bremañ e teu tud ha kezeg eus kelc'hioù marc'hegañ.\nPerc'hennet eo an enezenn gant ur greantour eus Belgia. Gant e wetur dour-ha-douar e tegas ar veleien di da zeiz ar pardon.\nUr vojenn a zo diwar-benn delwenn ar sant. Un tamm bara pa vez bet frotet ouzh delwenn sant Weltaz ne zeufe james da louediñ. Ar bara benniget gant ar veleien a vez gwerzhet d'ar bardonerien. Ur vered a zo e-kichen ar chapel e lec'h m'emañ bez Carrel ha hini ur vatezh hag a laboure en ti bras.\nÎle Saint-Gildas war lec'hienn dielloù Aodoù-an-Arvor\nPardon ar c'hezeg\n↑ http://surlescheminsdelisa.blogspot.com/2010/06/le-pardon-aux-chevaux-lile-saint-gildas.html Pardon ar c'hezeg (fr)\nAdtapet diwar « https://br.wikipedia.org/w/index.php?title=Gweltaz_(enez)&oldid=1862320 »


Ar bed o treiñ – Radio Kerne\nAr plant a anavez ar boan ivez, ha ‘krial’ a reont.\nGrigonsiñ a reont p’o dez sec’hed pe pa vezont troc’het.\nEzteurel a reont trouzioù ultrasonek eme deomp meur a strollad skiantourien.\nE karteroù unanour Belfast ez eus bet krouet nevez zo ur c’hlub sport divoutin: gantañ ‘vo kinniget ar sportoù a denn da sevenadur Iwerzhon. Lâret evel-se ne gomprener ket re vat penaos e reer ur c’heloù eus kement-mañ:\nha sportoù an Iwerzhoned a vo pleustret e Belfast? Ha neuze? E-pelec’h emañ an dalc’h?\nUn taol dispac’h, ur sapre chenchamant eo: ar sportoù iwerzhonat ne gavent mui o flas en ur gêr brizhilhonet etre he c’harteroù katolik ha protestant, unanour pe republikan. Ar football doare Iwerzhon, ar football ‘gouezelek’, ur meskaj etre ar rubgy c’hoariet a 15 hag ar football boutin, setu ur sport ha ne veze ket graet anv anezhan ken e karteroù reter Belfast abaoe pell zo.\nNe oa ket bet aozet ur c’hrogad pe ur c’hourdonadeg eus ar sport-mañ e Norzh Iwerzhon abaoe ouzhpenn 50 vloaz. Ar skipailh diwezhañ, hini Sant Colmcille ‘oa bet divodet pa oa komañset prantad an Trubuilhoù e 1968\nPevar c’hant vloaz zo bremañ ma ne c’hoarier ket hurling eno kennebeut all.\nAn azened a ‘a da goll e Burkina Faso\nAraok 2015, e veze kaset e-tro 3.000 azen bep miz da lazhtiez Burkina Faso. E 2015, ez eus bet lazhet 65 000 loen dindan pemp miz. An niver a groc’henoù ezporzhiet a zo kresket a galz er memes mare ivez. E-pad trimiziad kentañ 2015 ‘oa bet kaset 1 000 kroc’hen azen d’an enstrenvro. En trimiziad diwezhañ er memes bloaz, 2015 ez eus bet ezporzhiet 18 000 kroc’hen azen. Da be vroioù? D’ur vro: Sina. A-ziwar ar c’hroc’hrenoù-se reer louzoù eno. Kig an azened a vez kavet mat da zebriñ ivez e rannvroioù zo eus Sina.


enklask dre skrivagner Meven Mordiern - IDBE - Levraoueg Niverel Breizhek hag Europeat\npajenn degemer > enklask dre skrivagner > Meven Mordiern\nReun ar Rouz (René Le Roux), anavezetoc'h dindan e anv-pluenn Meven Mordiern, zo ur skrivagner brezhonek hag ur yezhour gouiziek war ar brezhoneg hag an hengeltieg . Ganet e voe d'an 29 a vie here 4878 e Bourdel ha mervel a reas d'ar 4 a viz C'hwevrer e Kintin . Bet e oa eus krouerien ar brezhoneg unvanet hag arnevez, a-gevret gant Frañsez Vallée. .\nUn pouez bras en deus bet oberenn Meven Mordiern war ar brezhoneg arnevez. Kemeret en doa ar boaz da weladenniñ Frañsez Vallée en ur ober (war droad a-wechoù) an hent etre Porzhig ha Sant-Brieg div wech ar sizhun. A-wechoù e teue Emil Ernod da labourat ganto ivez. Degaset en deus e ouiziegezh vras war ar yezhoù keltiek evit reiñ harp da Vallée da sevel e c’heriadur bras galleg-brezhoneg. Degaset en deus ivez d'ar Walarnerien, Roparz Hemon en o zouez, kinnigoù e-leizh evit krouiñ ar gerioù teknikel a vanke d'ar brezhoneg. Skrivañ a rae da veur a genskriver ne c'hellfe ket ar brezhoneg padout ma ne zeufe ket da vezañ ur yezh vodern a zispakfe kavadennoù nevesañ koulz hag ar prederiadennoù a zo bet e-doug an amzerioù kent.


Kevredigezh Kembre-Breizh: Skol vihan Ponterwyd a chomo digor... e-pad ur bloaz... marteze...\nSkol vihan Ponterwyd a chomo digor... e-pad ur bloaz... marteze...\nUnan eus skolioù bihan Ceredigion hag a oa da vezañ serret a c'hall bezañ saveteet. Kalz eus kuzulierien ar gontelezh zo savet a-du gant ar mennozh da adsellet ouzh dazont Ysgol Syr John Rhys, Ponterwyd, e 2010. 'Derc'hel digor ar skol-mañ zo ret evit mirout yezh ha sevenadur ar c'horn,' eme Rhodri Davies, unan eus ar guzulierien.\nDiouzh an tu all, avat, e lavare Eifion Evans, rektor akademiezh, ne oa bet kemm ebet abaoe ma oa bet sellet ouzh dazont ar skol e 2007. 'Neuze e oa bet lavaret e oa 19 skoliad, ha lavaret e oa bet e oad war-nes sevel tiez nevez hag ez afe niver ar skolidi war greskiñ goude.' Mar chom evel m'emañ, emezañ c'hoazh, e vefe ret d'ar skol kavout £5,500 ouzhpenn a-benn goprañ kelennerien a-walc'h.\nUr c'huzulier all, John Roberts, a damalle da galz a dud chom hep kas o bugale d'ar skolioù bihan war ar maez, met kentoc'h mont ganto da Aberystwyth d'ar skolioù brasoc'h. 'Mezhus eo,' emezañ. 'Fellout a ra d'ar re-se bevañ war ar maez met ne skoront ket ar gumuniezh en-dro dezho.'\nD'ar 14 a viz Gouhere e tivizo ar c'huzul ha chom a raio digor e-pad ur bloaz c'hoazh.\ntagioù Ceredigion, deskadurezh, skolioù


Muntr al lean Sant Pêr Verona, gant Domenichino.\nCarino Pietro da Balsamo (marvet e 1293), a vez graet Sant Acerinus anezhañ a-wechoù, a oa muntrer Sant Pêr Verona haga savas keuz dezhañ goude, ma teuas da vout breur dominikan. Lakaet eo da wenvidig gant an Iliz Katolik.\nHervez ar vojenn e oa un den kriz, eus Cinisello Balsamo, a oa bet goulennet outañ gant Katared Milano lazhañ Pêr a oa un Inkizitour. D'ar 6 a viz Ebrel 1252 e c'hoarvezas ar muntr, p'edo Pêr o vont eus Como da Vilano.\n(en) Donald S. Prudlo, The Assassin-Saint: The Life and Cult of Carino of Balsamo, The Catholic Historical Review - Volume 94, Number 1, January 2008, pp. 1-21.\nAdtapet diwar « https://br.wikipedia.org/w/index.php?title=Carino_Pietro_da_Balsamo&oldid=1546815 »\nKemmoù diwezhañ degaset d'ar bajenn-mañ d'an 4 Gen 2014, da 19:43.


Albertine von Montenuovo - Wikipedia\nAlbertine von Montenuovo, pe di Montenuovo, ganet e Parma d'an 1 a viz Mae 1817, marvet e Fontanellato d'ar 26 a viz Kerzu 1867, a oa kentañ merc'h Marie-Louise Aostria, arc'hdugez Aostria, ha dugez Parma, Piacenza ha Guastalla hag he serc'heg, ha pried morganatek, Adam Albert von Neipperg.\npoltred eus skol Parma, 1833\nHe mamm, Marie-Louise Aostria, dugez Parma, gant Giovan Battista Borghesi 1839\nHe fried, ar c'hont Luigi Sanvitale, politikour.\nAlbertine a oa merc'h da Marie-Louise Aostria, ha da Adam Albert von Neipperg. He mamm a oa merc'h d'an Impalaer santel Franz Iañ an Impalaeriezh santel hag eil pried an impalaer gall Napoleone Buonaparte. Pa voe harluet he fried en Enez Elba en em gavas Marie-Louise gant Adam Albert von Neipperg, un den a fiziañs kaset gant he zad d'hec'h ambroug da-geñver ur weladenn da Aix-les-Bains. Ha setu an arc'hdugez a oa bet impalaerez c'hall da orgediñ ouzh ar c'hont aostrian.\nTremen a reas he bugaleaj e ti ur medisin eus Parma, Giuseppe Rossi, ha skoliataet e voe gantañ. Mont a rae he zad hag he mamm d'he gwelout e kuzh, poanius e oa d'ar vamm, seul vui ma oa anavezet an afer gant an holl e Parma.\nE miz Eost 1819 e c'hanas Marie-Louise ur mab, Guglielmo, hag a vevas e ti ar medisin Rossi gant e c'hoar. Mervel a reas Napoleon 2 vloaz goude, e Mae 1821, e Saint Helena (enezenn). Tri miz goude, e miz Eost, e timezas Marie-Louise, e kuzh, da Neipperg, dre un dimeziñ morganatek, dre an abeg ma oa izeloc'h renk he fried eget hec'h hini. Dont a reas bugale Marie-Louise da chom da Balez an Duged, ha skoliet e voent gant ur c'houarnerez hag ur skolaer.\nAnavezet e oa bezañs Guglielmo hag Albertine e palez Parma gant tiegezh impalaerel Vienna, met den ne grede ober anv anezho.\nMervel a reas ar c'hont Neipperg e C'hwevrer 1829. Meneg a rae, en e destamant, eus an daou vugel hag eus an dimeziñ morganatek. Marie Louise a savas ur gofesadenn, ma tisklerie ganedigezh daou vugel, hag a voe lakaet e-touez dihelloù kuzh ar stad. Daoust da se ne voe ket aotreet da advugelañ Albertine ha Guglielmo evel a garje bezañ graet hag evel ma c'houlenne Neipperg en e testamant.\nD'an 28 a viz Here 1833, ha hi 16 vloaz, e timezas Albertine da Luigi Sanvitale, kont Fontanellato, un den eus unan eus uhelañ tiegezhioù kêr Parma. Kaoze a voe diwar o fenn, abalamour da oad ar c'hont, 34 bloaz, ha dre ma voe serc'heg da Marie-Louise goude marv Neipperg. Daoust da se e oa emglev etre ar priedoù Sanvitale, pevar bugel o doe, div verc'h marvet abred, ha daou baotr, Alberto ha Stefano, karet gant o mamm-gozh dugez.\nAdtapet diwar « https://br.wikipedia.org/w/index.php?title=Albertine_von_Montenuovo&oldid=1996088 »\nKemm diwezhañ d'an 29 Mae 2022 da 12:44\nKemmoù diwezhañ degaset d'ar bajenn-mañ d'an 29 Mae 2022, da 12:44.


Ar Stadoù-Unanet o deus lakaet da darzhañ ur vombezenn atomek e neñv Nagasaki e 9 a viz Eost, 1945. Ar bombezadegoù atomek war Hiroshima ha Nagasaki o deus lakaet da vervel raktal etre 100 000 ha 200 000 nannsoudard, ar gwechoù nemeto m'eo bet implijet seurt armoù evit brezeliñ.\nAr brezel a zo ur bec'h etre riezoù pe strolladoù bras a-walc'h o vent a ya da lakaat anezho da implij armoù ha an nerzh fizikel hag dispaket int dre sevel luioù soudarded kaset e tu all an harzoù a oa etre an div gostezenn a-raok. Pal ar vrezelerien a zo tapout pe virout tiriadoù'zo hag e c'hoarvez ma vez kollet hag adtapet an tiriadoù en-dro gant pep a du. Un aozadur hag ur raktres milourel a vez savet gant an emgannerien. Bez e c'hell ar brezel bezañ berr (dindan ur bloaz pe ur miz) pe badout meur a vloavezh gant meur a gampagn, da lavaret eo prantadoù tagadennoù e-kreiz ehannoù.\nMeur a abeg a vez da vrezeliñ : gounid pe adc'hounid ar riegezh, un tiriad, pinvidigezhioù naturel, ledanaat levezon ur relijion pe un ideologiezh. Pa vez adtapet un tiriad a oa bet skrapet hag ac'hubet e vez kaoz eus ur brezel dieubiñ. Pa vez brezel etre kostezennoù e diabarzh ur riez e vez kaoz eus ur brezel diabarzh. Betek diwezh an Eil brezel bed e vezed kustum da embann un diskleriadur ar brezel ofisiel, spis e stumm.\nGant ar brezel e vez kaset tud d'ar marv ha n'int holl dibellaus, dreist-holl pa vez lazhet nannsoudarded e-leizh evel e-korf brezelioù an XXvet kantved ha re an XXIvet kantved ivez. E-pad an XXvet kantved eo bet jedet e c'hellfe bezañ bet lazhet etre 130 000 ha 142 milion a dud, nannsoudarded an darnvuiañ anezho. Hag e-touez ar buhezioù kollet-se, 51 milion a dud a zo marvet e diwezh an Eil brezel bed.\nIstor ar brezel[kemmañ | kemmañ ar vammenn]\nGwelet Istor ar Brezel\nEmglev ebet ez eus diwar-benn orin ar brezel. Hervez reoù'zo e oa bet atav brezelioù etre ar strolladoù denel tra ma pouez ar re arall war ar fed n'eus ket sin ebet a vrezel e-pad ar ragistor. Da gentañ e oa ar brezel un heuliad ag argadegoù bihen n'eo nemet gant ganedigezhioù ar riezoù kentañ, 5000 bloavezh 'zo e c'heller gwelout kampagnoù milourel bras.\nbrezelour ha kenvrezelour\nPennadoù hag a grog gant ar ger brezel er wikipedia \n(fr) Ar Brezel / Guerres et Bretagne\n(en) — Saoznek eo an holl liammoù all.\nO komz diwar-benn ar brezel Penaos e tiviz ar werinelezh mont da vrezeliñ ?\nThe Warlords ("Aotrounez ar brezel"), C. Wright Mills, The Power Elite, 1956\nUl listennad brezelioù\nPennadoù diwar-benn ar brezel, ur sturlevr istorel, ul lec'hienn digor diwar-benn ar brezel\nAmzeroniezh ar brezelioù dre ar bed, eus 3000 KJK betek 1999\nBrezelioù gwadusañ an XXvet kantved\nNiver ar marvioù en emgannoù ar XVIvet, XVIIvet, XVIIIvet ha XIXvet kantvedoù\nNiver a varvioù e gwallreuzioù, brezelioù ha gwallzarvoudoù\nTeulioù ha daveoù diwar-benn ar brezelioù, an torfedoù brezel hag gouennlazhoù\nDitouroù diwar-benn perzh ar boblañsouriezh er brezelioù\nCorrelates of War (COW) : kendavead diwar-benn ar brezelioù\nComplex Emergencies Database (CE-DAT) - Un diaz-ditouroù diwar-benn skog ar brezelioù war mab-den\nChristopher Caldwell: Youth and War, a deadly Duo - short summary of youth bulge theory Sac'het 02-02-2013\nWarWiki (N'eo ket ezel eus ar raktres Wikimedia)\nWar Disaster and Genocide — Ur renable eus ar marvioù a-vernadoù\nGwengel ar goueziad peoc'hus\nFlod ar wiriegezh kentidik\nAr brezel etre ar meuriadoù\n"Arz ar brezel — delc'her d'ar pal ? skignet gant BBC Radio 4, abadenn In Our Time ("En hon amzer")\nWar Studies Primer - ur gentel-ginnig diwar-benn studi ar brezel\nAdtapet diwar « https://br.wikipedia.org/w/index.php?title=Brezel&oldid=1867802 »\nKemmoù diwezhañ degaset d'ar bajenn-mañ d'an 13 Meu 2020, da 08:06.


Journal de Renaud Camus, lundi 20 octobre 1986\ncréée le vendredi 12 décembre 2014, 16 h 33\nmodifiée le mardi 29 novembre 2016, 0 h 01Lundi 20 octobre 1986, 11 heures et demie du matin. Je suis passionnément amoureux de ma nouvelle maison. Quand je la quitte un moment, je n’ai ~~~~~ ~~~ ~~~~~ ~~~~~~~ ~~~~ ~~’~~ ~~~~~~~~~~ ~~~ ~~~~~ ~~~~~. ~~~~~~~~~ ~~~~~~~~~~ ~~~~~ ~~~ chambre, m’y réveiller, ~~’~~ ~~~~~ ~~~~~~, ~~~ ~~~~~~~~ ~~’~~~ ~~~~~~~~ ~~~~. ~~~~~~~ ~~~ ~~’~~~ ~~~~~ ~~~~~ ~~~~ ~~~~~~ ~~~~~~ belle.\nQue ~~~~~~~~ ~~~~~ ~~~~~, ~~~~~~~~~~ ~~ ~~~~~, ~~~~ ~~~~~~~ ~~~~ ~~~~~ somptueuses des palais ~~~ ~~~ ~~~~~~, ~~~ ~~~~~~~~ ~~~ ~~~~ ? ~~~~~~ ~~~~ ~~~~ ~~~~~~~~, ~~~~ ~~~~~~~~~, ~~~~ ~~~~~~~~, ~~~~ ~~~~~~~~~ ~~ ~~~~~~~~~, ~~~~ ~~~~~~~~~~~~, ~~~~ ~~~~~~~~~, ~~~ ~~~~~~~~~ ~~~~~~~~~. ~~~~~ sur quoi donnent ~~~~~~ ~~~~~~~~~ ? ~~~~ ~~~~ ~~~~~ ~~~ ~~~~~~ ~~~~~~~ ~~~ ~~~~~~, ~~~~ ~~~~~~~~ grand corso peut-être, ~~~~ un cortile de ~~~ ~~~~~~~~~~~~, ~~~~~, ~~~ ~~~~~~ ~~~~ ~~~ ~~~~~~~ ~~~~~~~, ~~~~~ ~~~~ ~~~~~~ fontaine et trois ~~~~~~~~~. ~~~ ~~~~~~~~ ~~ ~~~~ ~~’~~~~ ~~~~ ~~~~~~~~~ ~~~ ~~~~~~, ~~~~~ ~~~~~~~. ~~’~~~~ ~~~ ~~~ ~~~~~~~~, ~~’~~~~~, ~~’~~~~~, ~~’~~~~~, ~~ ~~~~~~~~~~ ~~~ ~~~~~ ~~~~ ~~~~~~ ; ~~~~~~~ ~~~~~~~~~ : sur trois côtés — ~~~ ~~~~~~~~~~ ~~~~ ~~~~~~ ~~~ ~~~~~~~ ~~~~ ~~~~~ ~~~~~~~ ~~~~~~~~~, ~~~ ~~~~~~~~~ de Mr. S. Au ~~~~-~~~~~~, ~~’~~~~ ~~~ ~~~~~~ ~~~~~~~~ ~~~~~ ~~~ ~~~~~~~, ~~~~-~~~~~~~ ~~~~ ~~~~~~~ du viale, de la Trinité-des-Monts ~~~~~~’~~~ ~~~~~~~~ ~~~ ~~~-~~~~~ : ~~~~~ ~~~~ ~~~~~~, ~~~~ ~~~~~~, ~~~~ ~~~~~~~~, ~~~~ ~~~~~~~~~~~, ~~~~ ~~~~~~~~~ ~~~~ ~~~~~~~~~ ~~~ ~~~~ ~~~~~~~~ ~~~~~~~ ~~~ ~~~~~~~~~, ~~~~~~ ~~~ ~~~~~ ; ~~~ n’est pas jusqu’à ~~~ ~~~~ ~~~~~~~~~ ~~~~ ~~~ ~~~~~~ ~~~ ~~~~~~~ le Vittoriale. ~~~ ~~~~~-~~~~~~ ~~~ pavillon San Gaetano, ~~~~ ~~~~~~~~ ~~~ ~~~ ~~~~~~ ~~~~~~~~~, ~~~ ~~~~~~~~ ~~ ~~~~~~, ~~~~~ ~~~~~, ~~~~ le flanc des ~~~~~~~. ~~’~~~~~~~ ~~~~~ ~~~~~~~~ ~~~, ~~~~~~, ~~~ ~~~~~~~-~~~ ~~~~ ~~~~~ ~~~~~~ ~~~~~ ~~’~~~~~~~~~~~~ ~~’~~~~~~~, ~~~ ~~~~ ~~~~~~ l’Œdipe, ~~~ ~~~~~~. ~~~~ ~~~~~ ~~~~~ ~~ ~~~~~ ~~~~~~~~~~~ ~~~~~~, après les La ~~~~~~~~~~~. ~~~~~ ~~~~~ ~~~~~~~ ~~~ ~~~~~~~~~~ ~~~~, ~~~~~~ ~~~ ~~~~~-~~~~, ~~~~ ~~~~~~~~~~~~ ~~~ ~~~~~~~ ~~~ ~~~~~ ~~~~~~. ~~’~~~~ ~~~~~~ ~~~~ ~~~~~~~ ~~~~ ~~~~~~~~. ~~~~~ ~~~~~ ~~~~~~~ ~~~~~~ largement quadrillées, au-dessus ~~~ ~~~~ ~~~~, ~~~ ~~~~~ ~~~~~ ~~ ~~~ ~~~~~~ ~~~ ~~~~~ ~~~ ~~~~~~~~~ ; ~~~~~~ ~~~~ ~~~~~ ~~~~~~ ~~’~~~~~~~~~ ~~’~~~~~~ ~~ ~~~~~~ ~~~~~~~~ ~~~~~~~~~~. ~~~~~ ~~~~~~ ~~~~~~~ ~~~~~~~~~ s’inscrivent les troncs ~~~~~~~~ ~~~ ~~~~ ~~~~~~ ~~~~~~~~~~ ~~~~ ~~~~~ ~~~~~~~~~. ~~~~ ~~~ ~~~~~ ~~~ ~~~~~ ~~~~~, ~~~ ~~~~~~, ~~~~ ~~~~~~~~~~~~ ~~~ ~~~ ~~~~~~ ~~~~~~~~ ~~~~ ~~~~~~~ ~~~~~~~, ~~~~ ~~~~~~~~~ eux-mêmes les buis ~~~~~~~~ ~~~~ ~~~~~~ “~~~~~~~”. ~~~ ~~~~~~~ ~~’~~~~~~~~~ ~~ ~~~ ~~~~~, ~~~~ ~~~ ~~~~~~~~. ~~~~ ~~~ ~~~~~~~~ ~~~~~, ~~’~~ ~~~ ~~~~~~~~ ~~~~ ~~~~~~~ ~~~~~~~. ~~~ ~~~ ~~~~~ ~~~~~~~~~~~~~~~~~ penser à ce ~~~~~~ ~~~ beau, Un ~~~~~~~ ~~~ forêt. ~~~~ ~~~~~~~ ~~~~~~~~~~, ~~~~~~~~~, ~~~ ~~~~ ~~~~~~~~~ ~~~~ ~~’~~~~~~~~~ ~~~~~~~~, ~~~~~ ~~~~~, ~~~~~ ~~~~~~~ ~~~ ~~~~~~~~ ~~~~~~ ~~~~ ~~~~~, ~~~~~~~~~~~ ~~~~~ être d’une forêt, ~~~ ~~~~~~, ~~~~ ~~~~~ ~~~~~ ~~~ ~~~ ~~~~, ~~’~~~~~~~ ~~~~ ~~~ ~~~ ~~~~~~~~~ ~~ ~~~~~~~~ ~~~~, ~~ ~~~~~~~~~, ~~~~ ~~~~ ~~~~~~~~~ ~~~ ~~~~ ~~~~~~~~~~~~ ~~~ ~~~ ~~~~~~ Borghèse. Mais ces ~~~~~, ~~~~~~~~ ~~~~~~~~~ ~~~~~ ~~~~ ~~~~~~~~~, ~~~~~ ~~~~~~, ~~~~~ ~~~~ ~~~’~~~ ~~~~~~~~ ~~ ~~~~~~ ~~~ ~~~~~~~, ~~~ ~~~~~~~ ~~~ ~~~ ~~~~~~~~~~~~~ : ~~~~~~ ~~~~~~ ~~~~~~~~ ~~’~~~~~~ ~~~’~~~ ~~~~~, un parc taillé ~~~ ~~~~~~, ~~~ ~~~~~~ ~~~~~~ ~~~~~ ~~~~~~~, ~~~~~ ~~~ ~~~~~~~~~~ ~~~~~ des Noces. ~~~~~~~~ ~~’~~~~~~ ~~~~~~~~ ~~~ ~~~ ~~~~~~~~ ~~~~~~~~, ~~~ ~~~~~~~~ ~~~~~~~ ~~~ ~~~~~~~~~, ~~~ ~~~~ ~~~~~~ piliers jaunes, qui ~~~~~~~~~~ ~~~ ~~~~~~~~~~~ ~~~~ ~~~~~. ~~~~~~ ~~~~~~~ ~~~~~~~~ ~~~~~~ ~~ ~~~ ~~~~~~ ~~~~~~~~~. ~~~~~ ~~~~ ~~~~~~~~~~~ ~~~~~~. ~~~ ~~ ~~~~~~~~~ ~~~~~~~ ~~~~~, ~~~~~ ~~~~~~~ ~~~ ~~~~~~~, ~~~~ colossale statue de ~~~ ~~~~~~~ ~~~~~. ~~~~~~~-~~-~~~~~ ~~~~~~~~ ~~~~ ~~~~, ~~~ ~~~~ ~~~~ ~~~~~~~~~~~~ enchanté.\n7 ~~~~~~~ ~~~ soir. ~~~~~~~~ ~~~~~~-~~~~~. ~~~~~~ ~~~~~ ~~~~~~~~~, ~~~~~~~~~~~~~, ~~~~~~ ~~~~~~~~~. ~~~~ ~~~~ ~~~~~ ces choses-là suis ~~~~~~~ ~~~~ ~~~ ~~’~~~~~~, ~~~ ~~~~~~~~, ~~~~, ~~~~~~~~~~ ~~~~~~ ~~~~~ ~~~ ~~~~~~~ ~~~ ~~~~~~ ~~~~~, ~~’~~~~~ ~~~~~~~~ ~~~ ~~~~~ ~~’~~~~~~~~~ ~~~~~~~ ~~~ ~~~~~, ~~~~~ ~~~~~~ ~~~~ ~~~~~~~, sans allumer de ~~~~~~. ~~~~~ ~~~~~~~ ~~~~~~~ ~~~ ~~~~~~~~ ~~~~~~ ~~~~~~~~~~~~~ ~~~~~~~~~~~~, ~~~~~ ~~~ ~~~~~~, ~~~, ~~~~~~~~~~, ~~~~~~~~~~ ~~~~ ~~~~~~~~~~~~ ~~~~~ ~~~~~~~~~ ~~~~ ~~~ ~~~~ ~~~~~~. ~~~~~~ ~~~~~ ~~~~~ ~~~~~~~ relevés, le soleil ~~~~~~~ ~~~~~~~~~~~~, ~~~ ~~~~ ~~~~ ~~~ ~~~~~~~ ~~~ ~~~~~ ~~~ ~~~~~~-~~~~~~~, en ~~~~ ~~~~~~~~~~~ ~~~ crime, ~~~~~~~ ~~~~ ~~~~~~. ~~’~~~~~~ ~~~~~ ~~~~~~ « ~~~ ~~~~ ~~~~~ ~~~~~~~~~~~~~~ », ~~~~~~ aurait peut-être dit ~~~~~~~~, ~~~ ~~~ ~~~~~~ ~~~~~~~~ ~~~ ~~~~~~ ~~~ ~~~~~~, ~~~~~ ~~’~~~~ ~~~~~ ~~~~~~~~~ ~~~~~~~~~~~ ~~~~~~~~. ~~’~~~~~~ ~~~~~~ ~~’~~~~ ~~~~~~~~ ~~~~ ~~~~~~~ ~~~~~~~ ~~ ~~~~ ~~~~~~~~~~, ~~~ ~~~ n’est pas si ~~~~~~~ ~~ ~~~~~~~~ ~~~~~ ~~~~ ~~~~~~~~ discothèque. L’India Song ~~~ ~~~~~~~ ~~’~~~~~~~~, ~~~~~~~~~~, ~~’~~~~ ~~~~~ ~~~~~~~~~ ~~~ ~~~ ~~~~~~ ~~’~~~~~~~~~~~~, ~~~-~~~~~~~ ~~~ ~~~ ~~~~~~, ~~’~~~~~~~~ ~~~ ~~~ nuit.\nMardi dernier, le 14 ~~~~~~~~, ~~~~~ ~~~ ~~~ ~~~~~~-~~~~~~, ~~~~~~ ~~~~~ ~~~~~~~~~, ~~~ ~~~~~ ~~~ ~~~~, ~~~~~ ~~~ ~~~~~~~~ ~~~ ~~~~~~~, ~~ ~~~ ~~~~~~~~~~, ~~~~~ ~~~~~, ~~~~~ ~~~~~~ ~~~ ~~~ ~~~~~~ de grand âge, ~~~~~~ ~~~~~ ~~~~ ~~~~~~~ ~~~~~~~~~ ~~~’~~~ ~~~~~~~~~~~, ~~~ ~~~~~~~, ~~~~~~~~~ ~~~~~ ~~~~ ~~~ ~~~~~~~~~~~ ~~~ ~~~~~~~~, ~~~~~ ~~~ ~~~~ ~~~~~~~~~~ ~~’~~~~~~~~~ ~~~~ ~~~~~~~. ~~~ ~~~~~~~~~~ ~~~~~~~~~~ ~~~~ barbe assez rare ~~~~~ ~~~ ~~~~~~~~~~~~ le Festin ~~~~ Dieux et ~~~~ ~~~~~~~~~ ~~~~~~~ des pennachi. ~~~~ ~~~~~~~~ ~~~~~~~~~~~~~~ ~~~~~~~~~~ ~~~ ~~~~ ~~~~~~~~~~ ~~~ ~~~~~~~~~~ ~~~ ~~~~~~ ~~~~ ~~~~~~~~ ~~~~~ ~~~ ~~~~~~~~~ ~~~~ fussent prises des ~~~~~~~~~~~~~~. ~~~ ~~~~~~~~ ~~~ ~~~~~~~~~. ~~~~~~ ~~~~~~, ~~’~~~~~~ ~~~~~~ ~~~~~~~. ~~~ ~~~ ~~~~~ ~~~~~~~~~ ~~ ~~~ ~~~~~~~ ~~~ ~~~ ~~~~~ ~~~ ~~~~~ ~~~~~~~~~~, ~~~~ ~~~~ ~~~~~ ~~’~~~~~~~~~~ à son égard ~~~ ~~~~~~~~ ~~~~~~~~~~ ~~~ ~~~~ ~~~~~~~. ~~~ ~~~ ~~~~~ ~~~~ ~~~~ ~~~’~~~ ~~~~ ~~~~~ ~~~~~~~~ ~~~ ~~~~ ~~~~ ~~’~~~ ~~~~~~~~~ ~~~~~ ~~~~~. ~~~ ~~ ~~~~ ~~~~~~~~~~ « ~~~ vous remercie », et ~~~~~ ~~~~~~~~ ~~~ ~~’~~~ ~~~~ ~~~~~~~~. ~~~~~~~~~ ~~~~~~ ~~~~~ ~~~~ ~~~~~ ~~~~~~~ ~~~ ~~~ ~~~~~ ~~~~~ ~~~~~~~, ~~~~~~~~~ ~~~~~~~ ~~~~ ~~~~~ ~~~ ~~~~~~ ~~~~~ ~~~ ~~~~~~ ~~~~~ vers le haut, ~~ ~~~~~~~, ~~~ ~~~~ ~~~~~~ ~~~~~~ ~~~~~ ~~~ ~~~~, ~~ ~~~~~~~, ~~~ ~~~~~~ ~~~ Bâle : Les ~~~~~~~~~ ~~~~~~~~~ ~~~~ ~~~ sable (1927). ~~~~~~ ~~~’~~ ~~~~~~ ~~~~~ ~~’~~~~~~ ~~~~~~~~~ ~~~~ maintenant au musée ~~’~~~~ ~~~~~~~~ ~~~ ~~~ ~~~~~~ ~~~ ~~~~~~, ~~~~~ ~~~ ~~~~~~, ~~~ ~~~~~~~ ~~~~~ ~~~~~ ~~~ ~~~~~~~~ des Chefs-d’œuvre ~~~ ~~~~~~ ~~’~~~~ moderne.


Pajenn:Morvan - Buez ar Zent, 1894.djvu/810 - Wikimammenn\nPajenn:Morvan - Buez ar Zent, 1894.djvu/810\nne oue ket selaouet, hag ar bobl a reaz goasa a c’hellaz d’ezhan. Neuze e skoaz etrezek Toulouz, e leac’h ma c’hounezaz heb dale eunn toulladik paianed da feiz Jezuz-Krist. Raktal e savaz eunn iliz evitho, hag enn iliz-ma e kendalc’he d’ho c’helenn ha da vaga ho eneou dre ar zakramanchou. Mes goudeze e lezaz ar garg anezho gant unan euz ann daou velek a ioa oc’h ober koumpagnunez d’ezhan, hag ez eaz d’ar Spagn gant egile.\nEdont d’ann ampoent o vont da laza eunn taro enn henor d’ho doueou, ha setu hi ha lavaret da Zaturnin : « — Red e d’ehoc’h kemeret perz enn hor sakrifis, pe n’oc’h euz nemed ar maro da c’hortoz hoc’h-unan. » Ar Zant a respountaz raktal: « — Me ne anavezann ha ne adorann nemed eunn Doue. Ho toueou-c’houi ne d-int nemed drouk-sperejou, ha n’e ket ho loaned eo o deuz c’hoant da gaout, mes hoc’h eneou. Penaoz em befe--\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/810&oldid=138057 »


komz - Wikeriadur\n(Anv-kadarn ha verb) Eus ar c'hrennvrezhoneg comps, diwar ur ger keltiek *kom-wep-s- a zo *wepos « komz, mouezh » e wrizienn (en deus roet gwep « dremm » e kembraeg), hag a zeufe eus ur verb indezeuropek *uekʷ- « komz » a gaver er gerioù vácas (वचस्) « komz, ger » e sañskriteg, épos (έπος) « ger » en henc'hresianeg, vōx « mouezh » e latin, hag all (martezeadenn).\n(Furm verb) Savet diwar komz-, pennrann ar verb komz, hep dibenn-ger.\nkomz /ˈkɔ̃ms/ benel (liester komzoù (a-wechoù komzioù) — furm vihanaat komzig)\nBarregezh naturel da gomz.\nreiñ ar gomz da un den: reiñ dezhañ galloud da gomz , pa oa mut a-raok\nMirakloù niverus ha disheñvel a vrudas e santelezh ; reiñ a reas ar gomz da unan eus he leanezed, ar c'hleved d'un all, hag ar yec'hed ne ouier ket da bet ha pet-all. — (Yann-Vari Perrot, Erwan ar Moal, Bue ar Zent, Montroulez, 1912, p. 573.)\nGer pe heuliad gerioù a eztaol ur mennozh.\nKement-se na oa ket ur gomz vat. — (Fañch an Uhel, Kontadennoù ar Bobl/1, Al Liamm, 1984, p. 275.)\neur gomz vat. Buhez Genovefa A Vraban, Glaoda'r Prad, p. 93\nKenetrezo, ar vistri, a gemere evit o reolenn, ar gomz a lennomp en Aviel : dant evit dant, lagad evit lagad. — (Yann Gere, Sarmoniou an Aotrou Quere, dastumet ha renket gant an aotrou Jézégou, Brest, 1906, p. 292.)\n... ur gomz fall ... ur gomz hudur ...ur gomz karantezus ... ur gomz truezus ... ur gomz rust ... ur gomz vat ... Ur gomz zo un dra vihan hag a denn da vras. BUAS 394\nN'oa ket peurachuet he ger ma teuas ur gomz eus foñs an douflez hag a lâras : [...]. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 9.)\nesperanteg : parolo (eo)\nfaeroeg : tala (fo) , mál (fo)\nfrizeg : paroal (fy)\ngalleg : parole (fr) benel\ngresianeg : λόγος (el)\nhenhebraeg : אִמְרָה(*) benel\nkatalaneg : paraula (ca)\nnederlandeg : spraak (nl) , spreken (nl) , woord (nl) , parool (nl)\nokitaneg : paraula (oc)\npoloneg : mowa (pl)\nsaozneg : speech (en)\nsonghai : [[šenni#Patrom:ses|šenni ]](*)\nspagnoleg : palabra (es) , voz (es) , habla (es)\nkomz /ˈkɔ̃ms/ verb gwan, verb kreñv eeun, verb kreñv dieeun, (displegadur)\nKaozeal, lavaret, distagañ gerioù, frazennoù. Komz kalz pe nebeut. Komz c'hwek, kreñv, dousik, goustad, buan. Komz ur pennad, ur pennadig.\nKomzet ha bezit deuet mat... — (Fañch an Uhel, Kontadennoù ar Bobl/3, Al Liamm, 1988, p. 180.)\n− Gwaz ! Gwaz ! Distroet un tammig ma komzfomp. — (Fañch an Uhel, Kontadennoù ar Bobl/5, Al Liamm, 1994, p. 173.)\n- [...]. Brema, den yaouank, deut ganen d'am c'hampr, ma komzimp eur pennadig. — (G. MILIN, Gwechall-goz e oa..., Kemper, 1924, p. 7.)\nJilig. — A greiz kalon eo e komzan ! — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 9.)\nKomz a rit ho-tiv en ur bern !— (Yann-Vari Perrot, E-tal ar poull, C'HOARIVA BREZHONEK, Pemp pezh-c'hoari berr, Skridoù Breizh, 1944, p. 45.)\nAzezomp ha komzomp ur pennadig. — (Klaoda ar Prad, An teir c'had ; Ar mevel laer, Ti-moulerezh Sant-Gwilherm, Sant-Brieg, 1908, p. 29.)\nKomzomp nebeut ha komzomp c’hwek. — (Troad ann Eginane, er Barzhaz Breizh.)\nKomz un dra bennak, ur yezh bennak: ober gant ur yezh bennak.\nkomz da unan bennak (eus udb, a udb, diwar-benn un dra bennak)\nkomz gant unan bennak (eus udb, a udb, diwar-benn un dra bennak)\nKomz ouzh unan bennak\nKomz a un dra bennak.\nKomz diwar-benn un dra bennak pe diwar-benn unan bennak.\nKomz eus un dra bennak pe eus unan bennak .\nkomz dre c'hwi\nafrikaans : praat (af) , gesels (af)\nalamaneg : sprechen (de) , reden (de)\nalbaneg : flas (sq)\narabeg : تكلّم (ar)\nasturianeg : falar (ast)\ndaneg : snakke (da) , tale (da)\nesperanteg : paroli (eo)\neuskareg : hitz egin (eu) , mintzatu (eu)\nfaeroeg : tala (fo) , tosa (fo)\nfinneg : puhua (fi)\nfrizeg : prate (fy) , sprekke (fy)\ngalizeg : falar (gl)\ngalleg : parler (fr)\ngresianeg : μιλάω (el)\nhenc'hresianeg : λέγω (*)\nhenhebraeg : דּבר(*)\nhensaozneg : acweþan (ang) , cweþan (ang) , specan (ang) , sprecan (ang)\nhungareg : beszél (hu)\ninuktitut : ᐅᖃᖅ- (iu) (uqaq-)\nislandeg : spjalla (is) , tala (is)\nitalianeg : parlare (it)\njapaneg : 話す (ja)\nkatalaneg : parlar (ca)\nkoreaneg : 말하다 (ko)\nkroateg : govoriti (hr)\nkurdeg : peyivîn (ku) , xeber dan (ku) , axaftin (ku)\nlatin : loquere (la) , loqui (la) , orare (la)\nmalayseg : bicara (ms)\nnederlandeg : spreken (nl) , praten (nl)\nnorvegeg : prate (no) , snake (no) , tale (no)\nokitaneg : parlar (oc)\npoloneg : mówić (pl)\nportugaleg : falar (pt)\nroumaneg : vorbi (ro) , discuta (ro)\nrusianeg : говорить (ru) , поговорить (ru)\nsaozneg : to deal with (en) , to speak (en) , to talk (en)\nserbeg : говорити (sr) , причати (sr)\nsikilianeg : parrari (scn)\nsinaeg : 说 (zh)\nskoseg : bruidhinn (gd) , labhair (gd)\nspagnoleg : hablar (es)\nsvedeg : tala (sv)\nzouloueg : -khuluma (zu)\ndre vlotaat gomz\nFurm ar verb komz e trede gour unan an amzer-vremañ, en doare-disklêriañ.\nKlevet e veze o komz ouzh Doue, a-wezhioù gant doujañs hag en ur grenañ, hag a-wezhioù all evel ma komz ur mignon ouzh e vignon. — (Gabriel Morvan, Buez ar Zent, Brest, 1894, p. 635.)\nFurm ar verb komz en eil gour unan an doare-gourc'hemenn.\nMes komz 'ta ! — (Yann-Vari Perrot, Erwan ar Moal, Bue ar Zent, Montroulez, 1912, p. 290.)\nUr gaouiad out, mar o meulez ;\nUn den krouget, m’o zamallez. — (Gabriel Milin, Furnez ar geiz, euz a Vreiz, Brest, 1868, p. 93.)\n: Lexique Étymologique des termes les plus usuels du Breton Moderne, p. 75.\n↑ Komz(i)ou, e Geriadur Vallée (parole)\nAdtapet diwar « https://br.wiktionary.org/w/index.php?title=komz&oldid=324976 »\nKemmoù diwezhañ degaset d'ar bajenn-mañ d'an 10 Gen 2022, da 00:07.


Ho pennadoù lennet ar muiañ e 2012 : Lleuwen, Dewi, Mouchig dall ...\nPublié le 31/12/12 12:22, dans Chronique par La Rédaction pour ABP\nDa betra servij an ABP ? Da (voir le site) ar vrezhonegerien, da lakaat anezho da dabutal\nN'eo ket dre zegouezh e erru e penn kentañ ar pennadoù a lak reuz ha freuz e bedig bed ar brezhoneg, met en ur spered positivel evit lakaat ar re a skriv hag a lenn da eskemm ha da sevel ar yezh a vez hag a vo impliijet etrezomp e bloavezhioù o tont. Evit lenn pe adlenn anezho :\n- Lleuwen, etre Kembre ha Breizh gwelet gant 1516 den\n- Ai'ta : Dewi tapet gant an archerien 1451\n- 25089Echu gant an abadenn Frañs 3 Mouchig Dall ? 894\n- Ur Vreizhadez e Palestinia 861\n- Echu gant yalc'hadoù an departamant evit an tiez-... 806\n- Diwan : tapet ar bak gant 99 % eus al liseidi787\n- Un dael e brezhoneg evit dibab ur prezidant\n- Kristian Troadeg en toull-bac'h evit bezañ bet embannet ul levrig tiez-familh 730\n- 412.000 den e Kemper evit gwirioù ar yezhoù bihan 721\n- O klaskañ brezhonegerien evit an abadenn skinwel ...707\n- Manifestadeg e Kemper : D-7 ! 67625270 Aita, stourmerien ar brezhoneg a gont o istor / 673\n- Ur stourmer deus Ai'ta ! galvet e ti-polis Lannuo... 672\n- Kan ar Redadeg gant bugale Douarnenez 670\n- N'eo ket aet Bernez da Roazhon, ha gwell aze 665\n( Redadeg J-20 : An holl war ar pont ! 63725626 Glenmor ha Clarisse, ar memes pal ?618 26862Diskour e brezhoneg gant Jean-Michel Le Boulanger ... 61626010 Ur ganaouenn nevez evit ar Redadeg616 25387Komz brezhoneg brav gant Yann Gervern 61425450 Prenañ tud fur ha sentus gant prizioù a bep seurt ...589 24508Petra eo efed ar brezhoneg war an empenn ? 57624875 Redadeg 2012 : aet int kuit !572 25924Per-Vari Kerloc'h, drouiz meur 56826749 «Plantomp reuz, tudoù !»565 25370Levrioù e brezhoneg ? Mar plij ! 55824546 Ar redadeg : Ur mor a dud e Kemperle552 26002Fest 2 ta life : o tostaat emañ ! 54927007 Tri skrivagner nevez ha daou romant fromus : Priz ...540 2630)\nStaj qi gong e brezhoneg d’an 2 a viz Du 2019 par Diverses associations


Pajenn:Bonnaire - Mestr Pierrès, pe den guiziec ar bourg.djvu/10 - Wikimammenn\nPajenn:Bonnaire - Mestr Pierrès, pe den guiziec ar bourg.djvu/10\nd’o laqat da gompren ar pez a ententet dre system metric, ingaldet, lealdet a vuzuriou hac a boeziou, hac eus an oll nevezentiou-ze eus a Baris, e pere na ententer netra.\n— Ne gredit qet, va mignonet, penos ingaldet ar poeziou hac ar muzuriou a vez un dra nevez en Franç ; ha penos, pell da vrouilla ar c’harculiou, en em gargàn, me va-unan, da zisqeul dêc’h goude e rentont anezo semploc’h.\n— Expliqit se demp, ni ho ped.\nAmâ mestr Pierrès a gontas dê penos d’ar c’houlz ma commande ar Romanet ar bed oll, muioc’h dre nerz o rêson eguet dre hini an armou, ne voa nemet ur muzur hac ur poez. Se a badas pell-amzer e Franç ; mes pa na anavezas mui an autrone vras autorite ar roue, ar bobl a voe hep protection ; ar pennou bras a eure ar muzuriou d’o c’his, brassoc’h evit receo, biannoc’h evit güerza : beza voe eus a qenlies seurt evel a voa a guestel hac a guæriou. An dizurz-se a rente an echench goal dies, ha danjerus memes evit ar re ne anavezent qet ervad ar rapportchou o devoa etreze : contribui a rejont pell-amzer da zispartia ar brovinçou, ha da ampech commerç madou an douar hac an oll varc’hadourezou all.\n— Gouzout a reomp se ervad, eme unan eus an daou varc’hadour.\n— Hac e profitec’h eus a se ?\n— Ar c’hommerç e voa.\n— Credi a rit-u henvel commerç, an traficou mezus-se, ganet eus an dizurzou bras a zizunvan ar Franç ! Ar c’hommerç, va mignonet, a zo un dra gaer ha nopl, pehini a antretien ar garantez hac a dost hac a bell, hac a dlefe beza grêt gant an oll\nAdtapet diwar « https://br.wikisource.org/w/index.php?title=Pajenn:Bonnaire_-_Mestr_Pierrès,_pe_den_guiziec_ar_bourg.djvu/10&oldid=113926 »\nKemmoù diwezhañ degaset d'ar bajenn-mañ d'an 17 Gen 2018, da 18:49.


Kêr Karaez - Raktres ar stad Charles Pinson\nDegemer Karaez> Raktresoù bras> Révision du PLU\nAdwelet e vo Steuñv Lec’hel ar C’hêraozañ\nN’eo ket bemdez e krog ur gumun da adwelet he Steuñv Lec’hel ar C’heraozañ (SLK). E miz Du 2007 e oa bet degemeret an SLK diwezhañ hag e miz Gwengolo 2008 e oa bet klokaet, goude c’hwec’h bloavezh labour. Gant an oberiadenn-se, hir ha luziet, e c’hallimp termenañ ur gwir raktres kêraozañ ha sevel ur strategiezh tiriadel.\nE peseurt degouezh emaomp\nSevel an SLK a roio an tu d’ober diouzh pennaennoù an diorren padus merket gant al lezenn « kengred hag adneveziñ ar c’hêrioù » eus an 13 a viz Kerzu 2000. Al lezenn evit an endro, anvet Grenelle II, eus an 12 a viz Gouere 2010, a c’houlenn groñs ma vo lakaet diferadurioù nevez en holl SLKoù a-raok ar 1añ a viz Genver 2016.\nAr palioù hollek eo ar re-mañ : derc’hel kont eus an diorren padus, lezel nebeutoc’h a c’hazoù efed ti-gwer da vont en aer, diwall ar vevliesseurted ha gwellaat an efedusted energetek. Eus an holl draoù-se a ranko derc’hel kont SLK nevez Karaez.\nPetra eo ar palioù\nKêr a raio an adwel-se, o’n em ziazezañ war pemp pal.\nAn hini kentañ e vo diorren takadoù armerzhel nevez ha dreist-holl ar Veridi Nevez. Meur a vloaz zo e labour Poc’hêr kumuniezh da ziorren tachennoù labourerezh a zegas implijoù.\nBremañ ez eus 18 tachenn labourerezh er gumuniezh-kumunioù. 130 embregerezh ha 2 700 implij zo degemeret enno. War-dro 147 hektar eo gorread an tachennoù-se en holl hag ouzhpenn 80 % anezho zo implijet. Ouzhpenn 70 % eus embregerezhioù hag implijoù ar gumuniezh-kumunioù a-bezh zo e Karaez.\nEvit rakwelet an traoù ha rakprenañ tachennoù en un doare poellek e vo prederiet war an hentoù pouezusañ hag an eskemmerioù. Unan eus an toleadoù pouezusañ a zo bet studiet eo hini ar Veridi Nevez, a-hed ar B 164. Raktres un eskemmer zo enskrivet en SLK dija. Gallout a rafemp lakaat sevel ul linenn hent-houarn eno ha gant-se e c’hallfemp reiñ lañs en-dro d’an houarnfred e gar Karaez.\nE-kichen ar B 164 emañ toleadoù ar Gernevez/Kergorvo ha Kerwazdoue ivez ha n’int ket gwall bell diouzh hent Karaez-Gwengamp na diouzh eskemmer Kergorvo.\nAn holl dachennoù-se, gant an eil o klokaat eben, a vo kempennet a-dammoù a-feur ma vint lakaet e gwerzh, ha taolet e vo evezh ouzh kalite o ardremez, o savadurioù hag o endro. Pouezus eo kalite an tachennoù-se evit desachañ embregerezhioù.\nAn eil pal merket evit an adwel-se : kreñvaat pouez an diduamantoù hag an touristerezh e Park Kerampuilh. Gant Kreizenn c’hoarioù dour Kerampuilh, Kreizenn ar c’hendalc’hioù, al Leurenn sevenadurel Glenmor, Ti ar c’hoarioù ampartiz, Ti-degemer Kerampuilh hag an tachennoù-sport, e c’hallfe ar Park kreskiñ c’hoazh ar c’hinnig a zo bremañ evit ober anezhañ un takad gouestlet d’an diduamantoù ha d’an touristerezh.\nPal an adwel-se eo ivez harpañ ar c’hemmesk sokial en ur lakaat ar seurtoù tiez-lojañ savet eno diouzh politikerezh terkañ an tiriad hag al lojañ e Poc’hêr kumuniezh.\nUr pal all : diwall glad savadurioù ha natur ar gumun, ha dreist-holl ar c’hêriadennoù.\nUr pal diwezhañ, evit echuiñ : ret e vo diwall ha talvoudekaat an elfennoù heverk eus ardremez ar gumun hag a gemer perzh e kalite an endro bevañ, dre lezel ichou a-walc’h, dreist-holl, tro-dro d’an obererezhioù a c’hall bezañ noazus.\nAr c’huzuliata a grog gant un divizadeg er c’huzul-kêr da c’houlenn adwelet Steuñv Lec’hel ar C’hêraozañ (SLK) hag echuiñ a ra gant un divizadeg all er c’huzul-kêr da ober ar bilañs eus ar guzuliadeg-se ha divizout ar raktres. Kuzuliata da vat a dalvez lakaat an dud da gemer perzh ha da vezañ kelaouet mat ; evit se e ranker ober diouzh meur a zoare-ober. Lakaet e vo an teulioù e diskouez e servij ar c’hêraozañ, er straed Karmez. Kinniget e vo ur c’haier evezhiadennoù d’an dud er servij-se ivez hag an dilennidi a c’hallo degemer an dud ennañ.\nRakwelet eo ivez lakaat paperioù war wel ouzh gwerenn diavaez an ti-kêr hag e servij ar c’hêraozañ. Skignet e vo an titouroù dre gazetenn an ti-kêr ha dre lec’hienn Genrouedad Kêr. Un emvod foran da nebeutañ a vo aozet a-raok an diviz war raktres Steuñv Lec’hel ar C’hêraozañ (SLK).\nAr pazennoù da vont war-raok\nAn divizadeg da reiñ lañs d’an argezhadur zo bet kemeret e-pad kuzul-kêr ar 16 a viz Kerzu. Kemennet eo bet d’an tudelezhioù publik kevelet (Prefed, Prezidanted ar C’huzul-departamant hag ar C’huzul-rannvro, Prezidanted ar C’hambroù koñsulel…), brudet eo bet dre ur gazetenn ha skritellet eo bet en ti-kêr.\nDiwar-se e challo kregiñ diagnostig ar gumuniezh-kumunioù ha savidigezh ar raktres terkañ ha diorren padus (RTDP), en ur guzuliata gant an dud hag ar c’hevredigezhioù.\nDiwar neuze e vo roet e stumm diwezhañ d’ar raktres dre an divizadeg da zibab raktres Steuñv Lec’hel ar C’hêraozañ. An dud o do kemeret perzh er guzuliadeg o do triz miz evit reiñ o ali. Pelloc’h e vo kontet an alioù da vezañ a-du hag asantet d’ar raktres.\nAr bazenn da-heul e vo lakaat e pleustr an enklask foran war ar raktres divizet. Meur a sizhunvezh e pado hennezh c’hoazh. Evit echuiñ e vo klozet an teuliad dre un divizadeg gant ar c’huzul-kêr da aprouiñ Steuñv Lec’hel ar C’hêraozañ. Kaset e vo hennezh d’ar prefed ha kemennet e vo d’an tudelezhioù publik kevelet.\nEvit gouzout hiroc’h : servij ar C’hêraozañ, straed Karmez, 02 98 99 34 72.


Journal de Renaud Camus, mercredi 27 janvier 2016\ncréée le vendredi 29 janvier 2016, 0 h 18\nmodifiée le vendredi 29 janvier 2016, 0 h 24Plieux, mercredi 27 janvier 2016, une heure du matin. M. m’a envoyé ce soir des projets de couverture, pour le journal 2015, La Tour. Or ~~’~~~ ~~~~~~ ~~~~~ ~~~ ~~~~-~~~~~, ~~~ ~~ ~~ ~~~~ ~~~~~, ~~~~~~ ~~~~ ~~~~~ ~~~~~~ pour l’édition en ~~~~~~, ~~~ ~~’~~~ ~~~~~~ ~~~~~ ~~~~~~~~~~, ~~~ ~~~ ~~~~~~~~ ~~~~~~~~~~~. ~~., ~~~ ~~~~~~, ~~~~~ ~~~~~~~~~~ ~~~ ~~~~~~~~~~~ ~~~~~~ ~~~~~~~~~ ~~~~ ~~~~~~~ ~~~~~~~~ ~~~~~~~~~ ~~~~~ ~~~~~~~ ~~~ ~~~~~ endroit, sur la ~~~~~~~~~~~, ~~’~~~ ~~~~~~~ ~~~ journal à ~~’~~~~~~. ~~~~~ ~~’~~~~ ~~~~ ~~~~~~~~~~~ à lui, ~~~~ ~~~ ~~~~~ ~~~~ ~~~~~~~~~~~ ~~ ~~~~, ~~~ ~~~~~ ~~’~~ ~~~~~~~ ~~~~ ~~~~~~~~~~ ~~~ chez P.O.L ni ~~~~~ ~~~~~~~, ~~~ ~~’~~~ ~~~~~~~~~ ~~~~~~~~ ~~~~-~~~~~ ~~~~ ~~~~~~~~~~~~, ~~~~~ ~~’~~~~~ ~~~ ~~~~~~~~~~~~ ~~~~~ ~~~~ ~~~~~~~~~~~~ ~~~~~~~~~~~, ~~~ ~~~~~~~~ ~~~~~~~~~ ~~~ ~~~~~~~~~~ ~~~ ~~~ ~~~ ~~~~~~~~ ~~~’~~~~~ tombait le mieux ~~~~ ~~~~~~~~ ~~ ~~’~~~~~~ ~~~ ~~~~~~~~~~~ choisie.\nIl ~~~~~~~~~ ~~~~~~~~~~~, ~~~~~~~~~, ~~~~ ~~~ ~~~~~~ ~~~ ~~~~ ~~~~~~~~~~ ~~~~~~~ ; ~~~ ~~~~~ ~~~~~ ~~~~ ~~~~~~, ~~~~~~~~ ~~~~~~ ~~~~~~ ~~~~~~~~~~~~~~, ~~~~~~~~ ou par téléphone, ~~~~, ~~~~~~ ~~~~~~~~~~, ~~~ ~~~~~~ ~~~~~~~~~ ~~~~~~~~~~~~~. ~~~~ ~~~~~~~ ~~~~~~ ~~~ ~~~~~~~~~~~~~~ ~~’~~ ~~~~~~~~~ ~~’~~~ ~~~~~. ~~~ ~~~~~ ~~~~~ ~~~’~~~ ~~~~~ ~~~~~~, ~~~~~~ ~~~ ~~~~~~ ~~~~~~, ~~~~~~~~ passer au moins ~~~~ ~~~~~ ~~~~~~ ~~~ ~~~~~~~~ ~~~~ ~~~~~~~~~~ ~~~ ~~~~ ~~~~~~ ; ~~~~~ ~~~ ~~ ~~ ~~~~~~~~~~~ ~~~~ ~~~~~ ~~~~ ~~~~~~ ~~~~~~~~~ ~~~~ ~~~~ ~~~ ~~~~~~~~~~~~ ~~~ ~~~~~~~~ (~~~ du moins le ~~~~~~~~-~~~) ~~~~ ~~~~~~~~ ~~ ~~~~ ~~~~~, ~~~ ~~~~~ ~~~~ ~~~~~~~~~~~~ ~~~~ ~~~~~~~ ~~~~ ~~~~~, ~~~~~~~~~ ~~~ ~~~~~~~~~~~~~ ~~~~~~~~~~~ : ~~~’~~-~~-~~~ ~~ ~~~~~~ ~~’~~~ ~~~~~~~~~~ ~~~~~~~~~~~ ~~~ ~~~~~ ~~~~~~~ associé (bénévole), si ~~~~~~~~~ ~~~~~-~~~ ~~~ ~~~~-~~~ ~~~~, ~~~~ ~~~ ~~~~~~~~~ ~~~ ~~~~~ ~~~~~ ~~~ ~~~~~ ~~~~~~~~~ ? ~~’~~~ ~~~~~~ ~~ ~~. ~~~~, ~~~~~~~~ ~~~~~~~~~~ ~~~~ ~~~ ~~~~ ~~~~ (~~~ ~~~~~ est immense), mieux ~~~~~~~, ~~ ~~~~ ~~~~~, ~~~ ~~~~~~~ là.\nMe ~~~~~~~~ ~~~~~ ~~~~~ ~~~ ~~~~~~~~~~ ~~~ ~~’~~~~~~ ~~~~~~ ~~~ ~~~~~~~~ ~~~~~ ~~~~~~~, ~~~ ~~~~~ ~~., ~~~~~~~~~~, ~~’~~~~~~ ~~~ ~~~~~~~~~~~~ ~~~~~. Sans doute n’est-il ~~~~ ~~~~~ ~~~~~~~~~~~~ ~~~ ~~~ ~~~~~ ~~~ ~~’~~ ~~~~~~~~~~~ ~~~~~ ~~~~~~~~, ~~’~~~~~~~ ~~~~ ~~~~~ ~~~~~~~~~~ ~~~~ ~~~~ ~~~ ~~~~~ ~~~~~~ ~~~~~~~ ~~~ ~~~~ ~~~~, ~~~~~ ~~~~ ~~~~~~~~~~~~~~~ vont avaler à ~~~~ ~~~~~~ ~~~ ~~~~~~~~~ ~~~ ~~~ ~~~~~~~ ~~~~~~~~~, ~~’~~~ ~~~ ~~~~~~~~~~ ~~~~~~~~~~~ ~~’~~~~~~~ ~~~~~~~~. ~~~ ~~~~~-~~~ ~~~~~~~~~~ ~~~~~~~~~~~~ ~~~ ~~~~~~~~ ~~~~ ~~~ ~~~~~~ ~~~~ ~~. ~~~~~ ~~~~~~~~~~ parce qu’on dépend ~~~~ ~~~~~~ ~~~ ~~~~ ~~~~~~~~~ ~~~~~~ ~~~~~~~~ ~~ ~~~ ~~~~~~, ~~~ ~~~~~ ~~~~~, ~~ ~~~~ ~~~~~~~~~~~~ ~~~’~~~ ~~~~~~~~~~~~ ~~~~~~ ~~~~ ~~~~~~~~~~~, ~~~~~ ~~~~~~, ~~~ ~~~ ~~~~~~~~ ~~~~~~~~~~~~, si l’on était ~~~~~ ~~ ~~~~~ ~~~~~~ ~~~ ~~~ ~~’~~~ ~~’~~~~~~ ~~~~~ ~~ ~~~~~~~. ~~’~~~~ ~~~~~~ ~~~~ ~~~~~~ ~~~ ~~~~ ~~’~~~ ~~~~ ~~~~~ ~~’~~~~~~~~~~~~~ ~~~ ~~’~~~~~~~, ~~~~~~ ~~~~ ~~~~ ~~~~ seule fois je ~~’~~~ ~~~~~~ ~~~ ~~~~~~~~ ~~~~~ ~~~~~~~, ~~~ ~~~~~~~~~~~ ~~~ ~~~~~~~~~~ — ~~~ commercial ~~’~~~ ~~~~~~~~ ~~~~~ ~~~~ — ~~~~ ~~~ ~~~~~~~~ ~~~~~~~~~~~ ~~~ ~~~~~~~~ ~~~~~~~~~~ : non serviam. Bien entendu il ~~~~ ~~~~~~ ~~~~~~~~~ ~~~~ ~~~ ~~~~~~~~~~~~ ~~~~~ ~~~ ~~~~~ ~~~~~ ~~’~~~~~~ ~~~~~, ~~~ ~~~~ ~~’~~~~ ~~~ ~~~~~~~~ ~~’~~~~~~~, ~~~ ~~~~~~~~~~~~ ~~ ~~~~~~~ ~~~~~~~ ~~~~ ~~~~~~, ~~~~ ~~’~~~~ valu tous ces ~~~~~~~ ~~~ ~~~~ ~~~~ ~~~ succès.\nL’un ~~~~ ~~~~~~~ ~~~~ ~~~~~ ~~~~~~~~~ ~~~ ~~~ ~~~~~~~~~~ ~~~~~~~~~ ~~~~~~ ~~~~~~ (~~~~~ ~~~~~ ~~~~~~ ~~~ ~~~~~~~~~~ ~~~~~~~ ~~~~ ~~~~~), ~~’~~~~ ~~~ responsabilité, ne serait-ce ~~~~ commerciale, ~~~~~~~~~~, ~~~ ~~~~~~~ ~~~ ~~~ journal-ci, ~~~ ~~’~~~~~~ ~~~ ~~~ ~~~~~~~~ ~~~ ~~~~~~. ~~~~~~~~~~~~ ~~~~~~ ~~~~ ~~., ~~~~ ~~~~ ~~~~~ ~~ ~~~ ~~~~~~~~~~ ~~~~ ~~~~~~~~~~~ et les secrets, ~~~ ~~~~~~~-~~~ ~~~~ ~~~~ ~~~~~~~~ ~~~~~~, ~~~~~ ~~~~~ ~~~ ~~~~, ~~~ ~~~~~~~~, ~~~~~ ~~~~, ~~~~~ ~~’~~~~~~~~~~ ~~’~~~ ~~~~~ ~~ ~~’~~~~~~. ~~~~ ~~~ ~~~~~~-~~-~~~ ~~~~ ~~~~~~~~ ~~~ ~~~ abonnement s’enraie, ce ~~~~ ~~~~~~~ ~~ ~~~~ ~~~~~ ~~~~ ~~~~~ ~~~~ ~~~~~~~~, ~~~ ~~~~~~’~~ ~~~~~~~~ ~~~ ~~~~~~~~~~~~ ~~~ ~~~~~~~~~~ ~~~~ ~~., ~~~~ ~~~ ~~~~~~~ ~~’~~~~~~~~, ~~~ ~~~~~ ~~~ ~~~~~~~ ~~~~~ incapable ? Il n’y ~~~~~ ~~’~~~~~~ ~~~~~~~~~ ~~~~ ~~~ ~~~~~~~~~~~ l’abonnement.\nQuant ~~~~ ~~~~~~~~ ~~~~ ~~~~~~~, ~~~ ~~~~~~~~~~~~ ~~~~ ~~~~~~~ ~~~~~~ ~~~~~~~~~~. ~~~~~~~~ ~~~~~ ~~~~ ~~~~~~~~~ ~~~ ~~~ ~~~~~~ ~~~~ ~~~ ~~~~~~ du monde, to ~~~~ ~~~ mildly — ~~~ ~~~~ ~~~~~~~~~ ~~~ ~~~~~~~ ~~~~~~~~~~~, ~~’~~~~~~~~~ : ~~~ ~~~ ~~~~~~~ ~~~~ ~~~ ~~~~~~~ ~~~ ~~~~~~~~ ~~~ ~~~~~~~ ~~~ ~~~~~~~ ~~~ ~~~~ ~~~ ~~~~~~~~~~~ avant tout de retrouver ~~~ éditeur, ~~~~~~ ~~~ ~~’~~~~~~ ~~~ ~~~~~ ~~~~~ ~~~ ~~~~ ~~~~~, ~~~~~~ ~~~~ ~~’~~~~ ~~~~~ ~~~ ~~~~~~ ~~~ ~~~~ ~~~~~~~ (~~~ ~~~~ ~~~ ~~’~~~~~~ ~~~~~~’~~ ~~~~~ à l’heure). Il ~~~~~~~~~ ~~~~~~~~ ~~~~~~~~ ~~~~-~~~~~, ~~~~~~~~~~~~~~ moi-même, ~~~~~~ ~~~~~~~ : ~~~~~, ~~~~~~ ~~~~ ~~~ ~~~~~~~ ~~~~~ ~~~~~~~~~~~~~ ~~~ ~~~~~~ ~~~~~ ~~~~~~ ~~~~~~~-~~~, ~~~ ~~~~~~ ~~~~~ ~~~~~ ~~~~~ ~~~~~~ ~~~~ doué que possible. ~~’~~~~~~ ~~~~~~~~ ~~ ~~. ~~’~~~ ~~~ ~~~~~~~~~ ~~~~ ~~~ ~~~~~~~, ~~~~~~ ~~~~ ~~~~~~~ ~~~~ ~~~~~~~~~ ~~ ~~~ ~~~~~~ ~~~~~~ ~~~~~ ; ~~~~~ ~~~ ~~~ ~~’~~ ~~~~ ~~~~~~ ~~~’~~ ~~~~ avis les exercices ~~~~~~~~~~ ~~~~~~~~~~~~ ~~~~~~~~~~ ~~~~ ~~~~~~~~~~ intellectuelles.\nL’abondance ~~~ ~~~ ~~~~~~~~~~~~~ ~~~’~~~~~~ ~~~~~~, ~~~ ~~~~~~~~~~~~ ~~~ ~~~~~ ~~~ ~~~~~ ~~~~~~~~~~, ~~~ ~~~ ~~~ ~~~~~~~~~~~~~ ~~~ ~~~~~~~~ (~~~ ~~~ ~~~ me trompe), suffirait ~~ ~~~ ~~~~~~~~~~~. ~~~~~-~~~~~ ~~~ ~~~~~~~~~~ ~~~~~~~~~, ~~~~~ ~~~~~~ ~~~~~~ ~~~~~ ~~~ ~~~~ ~~~~~~~~~~~ ~~~~~ ~~~~~~~ ? ~~~~~ ~~~~~~ ~~~ ~~ ~~~~~ ~~~ ~~~~~~~~~ ~~~ ~~~ ~~~~~~~~~~~~~…\nvoir l’entrée du mercredi 27 janvier 2016 et ses 3 images dans Le Jour ni l’Heure


Galv: aozomp Gouel broadel ar brezhoneg asambles! — Mignoned ar brezhoneg\nMignoned ar brezhoneg / Keleier / Galv: aozomp Gouel broadel ar brezhoneg asambles!\nAozomp Gouel Broadel ar Brezhoneg asambles !\nD’an 19 ha d’an 20 a viz Mae 2017 e vo aozet Gouel Broadel ar Brezhoneg 2017 e Langoned (56-kreiz Breizh), gant ar gevredigezh Mignoned ar Brezhoneg. Gouel an holl vrezhonegerezed ha brezhonegerien eo an darvoud-mañ. Sonadegoù dindan ur chapito, c’hoarioù evit ar re vihan hag ar re vras, c’hoariva, standoù, ur fest-noz, ur gêriadenn tro-dro d’an niverel zo raktreset dija.\nUr c’hevrat zo bet sinet etre ar gevredigezh he doa aozet ar Gouel Broadel ar Brezhoneg e Kawan ha Mignoned ar Brezhoneg evit ma vefe doujet ouzh karta ar gouel. Gant ar gevredigezh Bod Kelenn hag a labour war tachenn Bro ar Roue Morvan e kenlabouromp ivez.\nPediñ a reomp an holl dud, strolladoù pe kevredigezhioù a fell dezho kinnig ur raktres d’en ober. Abadennoù, atalieroù, taolioù-gren, diskouezadegoù, c’hoarioù: digor eo ar programmadur.\nEvit ar wech kentañ abaoe 2014 e vo aozet en-dro an Taol-lañs ivez, d’ar Gwener 19/05, evit lakaat ar strolladoù a grou sonerezh a-vremañ e brezhoneg war-wel. Digor eo an enskrivadurioù!\nDeuit e darempred ganeomp a-raok fin miz C’hwevrer, evit kemer perzh ha kinnig ho raktres!\nEvit mont e darempred ganeomp, amañ !\nbro ar roue morvangouel broadel ar brezhonegLangonedtaol lañs


Son Huasteco Trio\no seniñ e kêr Vec'hiko\nAr huapango (distaget e vez "h"), anvet ivez son huasteco, eo anv an doare sonerezh e Mec'hiko a vez klevet da-heul an dañs mestizo er broioù huastek, a-hed arvor Pleg-mor Mec'hiko, e stadoù Veracruz, Hidalgo, San Luis Potosí, Tamaulipas, Querétaro ha Puebla. Doareoù disheñvel zo d'ar huapango hervez al lazoù-seniñ: a-wechoù daou c'hitarour, a-wechoù all ur mariachi gant trompilhoù ha guitarrones.\nSonet e vez gant ur pezh gitar anvet quinta huapanguera, ur gitar anvet jarana, ur violin, div vouezh a vez o kanañ ha klevet e vez treid o strakal, ar zapateados a vez graet eus se. Gant ar violin e vez boulc'het alies ar c'hanaouennoù ha sonet an etrerannoù.\nAr c'haner a ra gant ar falsetto.\nHuapango norteño[kemmañ | kemmañ ar vammenn]\nAn huapango norteño zo ur pezh dañs e 6/8.\nE-touez ar re vrudetañ emañ Cucurucucú paloma ha Malagueña Salerosa, ha Huapango, savet gant José Pablo Moncayo.\nAdtapet diwar « https://br.wikipedia.org/w/index.php?title=Huapango&oldid=1642089 »\nKemmoù diwezhañ degaset d'ar bajenn-mañ d'an 28 Ebr 2015, da 20:39.


Burzhud an dorzh hag ar pesked\nAr vestalenn Klaoda o sachañ bag Sibel, tennet eus kelc'hiad Ar Maouezed vertuzius\nLambert Lombard (Liège 1505 pe 1506 - 1566) a oa un arzour eus an Azginivelezh. Livour, savour, arkeologour, dastumer, engraver, moneizoniour, den desket, istorour an arzoù ha mestr un akademiezh vrudet e voe.\nE Priñselezh Liège, a oa ur briñselezh dizalc'h, e oa o chom. Meur a veaj a reas da Alamagn, da Vro-C'hall ha da Viddelburg. En 1537 e voe kaset da Roma gant Erard de La Marck, priñs-eskob Liège, da brenañ oberennoù arzel ha da beurechuiñ e zeskadurezh. Eno e tizoloas arz ha mistri an Azginivelezh. Pa zistroas d'e vro e tiazezas akademiezh arzoù kentañ Norzheuropa.\nKemer a reas perzh e chanterioù adsevel kêr Liège, hag a-drugarez dezhañ e voe degaset savouriezh an Azginivelezh klasel da briñselezh Liège.\nE boltred a gaver e-barzh Poltredoù livourien vrudetañ an Izelvroioù gant Dominicus Lampsonius. A-benn e enoriñ eo bet roet e anv da skol-uhel savouriezh etrekumunioù Liège.\nAr Maouezed vertuzius\nStern-aoter Iliz-chabistr Saint-Denis e Liège\nLieskementiñ ar bara\nDor-borzh iliz Sant-Jakez e Liège (1558)\nOuzhpenn 1000 tresadenn\ngwer livet iliz-veur Saint-Lambert e Liège\nDiwar-benn diskouezadeg 2006 e Liège\nAdtapet diwar « https://br.wikipedia.org/w/index.php?title=Lambert_Lombard&oldid=1950612 »


Pajenn:Perrot - Bue ar Zent.djvu/679 - Wikimammenn\nPajenn:Perrot - Bue ar Zent.djvu/679\nBezan zo krouadurien ha krouadurien ; eman ar grouadurien hag a zo korfou hepken ; eman ar grouadurien hag a zo korfou unanet gant sperejou ; hag eman ar grouadurien hag a zo sperejou hepken.\nAr re-man eo an Ele ; krouet e oent en penn kentan ar bed ; ar zantelez a rê o gwiskamant ; an uhelan e oant en skeul ar grouadurien hag an tostan da Zoue. Mes siouaz, darn aneze a oe re a stad enne gant o gened ; dizenti rejont ouz o C’hrouer ; koll a rejont o furnez ; kouezan rejont eus an nenv evel an tan. Dougen a reont o ifern gante dre lec’h mac’h eont ; droukoc’h int an eil eget egile ; gwasoc’h eo poan an eil eget poan egile, dre m’o deus faziet muioc’h pe nebeutoc’h ; mes pardon ebet ken n’o deus da c’hortoz, hini ebet aneze, dre m’int ’n em dôlet er pec’hed pa ne oa netra ouz o dougen d’an droug. O micher pemdeziek eo breman touelli an dud, a zo bet krouet gant Doue da azezan er c’hadoriou o deus lezet goullo er baradoz ; trei a reont endro d’eze ; mont a reont a-wechou en o c’horfou ; o zamall a reont dirak trôn an Holl-C’halloudek. « Da stourm hon deus, eme sant Pôl , n’eo ket hepken ouz enebourien grêt eveldomp gant kig ha gwad, mes ouz sperejou galloudus, ouz mistri an denvalijen, ouz êle an droug. »\nA drugare Doue, ma zo êle fall, zo ive êle mat, a viras o zantelez, a wel Doue evel m’eman, a gan hep paouez e veuleudiou, a zo telennourien ar baradoz. War an douar-man, o c’harg eo hon diwall, hon ren, hon c’helenn hag hon frealzi. Doue hen deus gourc’hemennet d’eze hon miret hag hon dougen, kouls lavaret, etre o daouarn, gant aon na deufe hon zroad da stokan ouz mein an hent. Angelis suis mandavit de te, ut custodiant te in omnibus viis tuis . Pep-hini ac’hanomp en deus e êl d’hen pellât diouz an droug, d’hen startât war ar vad, da sklerijennan e spered, da domman e galon, da ginnig da Zoue e vennoziou hag e bedennou, ha da veskan gante e re e-unan evit ma vefont selaouet kentoc’h ; eur breur-mirer eo ha ne welomp ket, a heuilh ac’hanomp war hent ar vue-man, hag a ginnigo hon ene da Zoue goude hon maro.\n↑ Ps. XC.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/679&oldid=140975 »


Christian Emile Cabrol, ganet d'ar 16 a viz Gwengolo 1925 hag aet da Anaon d'ar 16 a viz Even 2017, a oa ur surjian brudet evit bezañ bet ar c'hentañ hini o tont a-benn da dreuzplantañ ur galon en Europa, en Ospital Pitié-Salpêtrière e 1968.\nCabrol a oa ganet e Chézy-sur-Marne, Aisne e norzh Bro-C'hall. Ezel e oa bet eus ar Rezistañs C'hall e penn kentañ an Eil Brezel-bed ha goude ar brezel e oa bet degemeret en Ospital Salpêtrière evit studiañ ar medisinerezh. E dezenn war anatomiezh ar skevent a oa bet embannet e div levrenn. Goude-se e oa degemeret evel keneil gant Walton Lillehei e Skol-veur Minnesota.\nD'ar 27 a viz Ebrel 1968, e teue a-benn d'ober ar c'hentañ dreuzplantadenn kalon e Bro-C'hall hag en Europa. E 1982 e treuzplante evit ar wech kentañ ur galon ha skevent. Pevar bloaz war-lerc'h e treuzplante evit ar wech kentañ ar c'hentañ kalon kalvezel da c'hortoz gellout treuzplantañ ur galon wirion. E holl vuhez vicherel a lakaas anezhañ ivez da vezañ e penn a-raok an teknikoù a-fet surjianerezh ar valvennoù.\nEnoret e voe commandeur al Lejion a enor ha gant an Ordre national du Mérite.\nAdtapet diwar « https://br.wikipedia.org/w/index.php?title=Christian_Cabrol&oldid=1875843 »\nDernière modification le 19 Mae 2020, à 19:25\nKemmoù diwezhañ degaset d'ar bajenn-mañ d'an 19 Mae 2020, da 19:25.